
Notă introductivă 


Versiunea de față a tratatului lui Albert cel Mare Despre 
destin urmează ediția lui Paul Simon din volumul Alberti Magni, 
Opera omnia, vol. XVII/l, continens De unitate intellectus, De XV 
problematibus et Defato, Monasterii Westfalorum în Aedibus 
Aschendorf, 1975, pp. 65-78. 

Tratatul reprezintă unul dintre opusculele lui Albert cel 
Mare care lămureşte teme apropiate capodoperei sale dedicate 
„sistemului lumii", mărturie a neoplatonismului dominicanilor de 
la jumătatea secolului al XIII-lea, care este De causis et processu 
universitatis (Despre cauzele şi procesiunea universului), 
comentariu al lui Albert la celebrul opuscul anonim de largă 
autoritate în epocă Liber de causis. În plus, tema De fato se 
înscrie într-o tradiție care începe cu omonimul ciceronian, cu 
fragmentele stoice, tratatele plotiniene şi procliene dedicate 
destinului, cu tratatul Defato al lui Alexandru din Afrodisia şi este 
contemporan cu o serie de quaestiones defato ale magiştrilor 
secolului al XIII-lea!. 

Tratatul Despre destin a fost atribuit de câteva tradiții 
manuscrise Sfântului Toma din Aquino, iar în urma cercetărilor 
lui F. Pelster S. J. din 19232, el a fost definitiv atribuit lui Albert 
cel Mare. Tratatul a fost compus în jurul anului 12565, într-un 
moment în care Occidentul latin lua cunoştinţă de tradiţiile 
filosofice greceşti şi arabe şi pregătea confruntările doctrinare de 
la sfârşitul acestui secol dintre viziunea creştină şi cea greco- 
arabă asupra lumii. 

Traducerea tratatului şi aparatul critic al versiunii prezente 
au fost realizate în cadrul programului de studii aprofundate de 
filosofie antică din cadrul Departamentului de Filosofie al 
Universității Babeş-Bolyai, program coordonat de prof. Univ. Dr. 
Vasile Muscă. 


Cornel Todericiu 


! Cf. Sf. Toma din Aquino, Summa Theologica, Ia, q. 115, Defato, sau Siger din Brabant, Quaestiones super 
librum de causis,cap. 13,25 sau Dietrich din Freiberg, 7Vacto i' de animatio caeli etc. 
"Cf. Franz Pelster, S. J., Neue philosophische Schriften Alberts des Grossen, în Philosophisches Jahrbuch des 
Gorres Gesselschaft, 1923, pp. 150-154. 
* Cf. Paul Simon, Prolegomena Defato, în ediția menționată, pp. XXIII-XXV. 

Prescurtări şi semne convenționale: 


<, >: adăugiri ale traducătorului pentru completarea sensului. 
Dăm: Despre eternitatea lumii, antologie de texte, 

Traducere şi comentariu de A. Baumgarten, 

Editura IRI, Bucureşti, 1999. 

Dui: Despre unitatea intelectului, antologie de texte, traducere şi 
comentariu de A. Baumgarten, 

Editura IRI, Bucureşti, 2000. 

Dcpu: Albert cel Mare, De causis et puicessu universitatis (ed. 
Fauser, 1993). 

DeXV: Albert cel Mare, De quindecim problematibus (ed. Geyer, 
1975). 

PL: Patrologiae cur sus completus, ser ies latină, 

Ed. P.Migne, Paris, 1832. 


Despre destin 


Se cercetează, cu privire la destin, dacă există, ce este, dacă 
impune lucrurilor necesitate, dacă poate fi cunoscut şi în ce 
categorie de cauză se include. 


Art. I. Dacă destinul există 


Pentru început, se argumentează astfel!: 

(1) Nu se defineşte decât ceea ce are ființă; destinul este 
definit de către Boetius în Despre consolarea filosofiei, IV2;, deci 
are ființă. 

(2) Totodată, în Despre generare <şi corupere>, II$, Aristotel 
afirmă că orice lucru se măsoară după o perioadă. Măsura însă, 
prin cea mai mică <unitate> a sa, raportată la cantitatea lucrului 
măsurat, îi certifică şi enumera cantitatea. Deci, dacă viața şi 
ființa celor inferioare se măsoară cu măsura cercului, care este 
numită perioadă, trebuie admisă în măsura cercului o anumită 
parte care, prin sine sau prin ceva egal sieşi, certifică prin 
enumerare ființa şi viața celor inferioare. Deci, prin gradele 
distincte ale cercului, conform celor douăsprezece caset, se 


"Deşi Albert cel Mare nu respectă întotdeauna structura unei quaestio clasice, aşa cum poate fi aceasta 
studiată, de pildă, în Summa Theologica a Sfântului Toma (adică un enunţ al temei cercetate şi al negării 
concluziei dorite, apoi o înşiruire a argumentelor care vin împotriva tezei pe care autorul va dori în final să o 
susţină, prezentarea argumentelor în favoarea autorului, concluzia, argumentarea ei şi, în fine, respingerea 
obiecţiilor prezentate la început), totuşi structura formală a celor cinci quaestio ale tratatului de faţă înşiră atât 
opinii contra cât şi pro în raport cu părerea finală a lui Albert. Aceasta înseamnă că putem sesiza sensul gândirii 
lui Albert cel Mare numai parcurgând întreg şirul argumentativ. În acelaşi timp, putem surprinde demersul lui 
Albert descoperind sursele citărilor, conexiunile pe care le face între diferiţi autori, felul în care Albert înţelegea 
să îşi reconstruiască tradiţiile filosofice şi să le transforme în propriile instrumente de lucru. 
"Cf. Boetius, Despre consolarea filosofiei, 1,4, proza 6, n. 9, în PL, vol. 63, 815a. 
"EE Aristotel, Despre generare şi corupere, Il, 336b, pp. 12-15. 
“Albert a putut prelua datele cosmologiei sale în principiu de la Aristotel, De coelo, apoi de la Ptolemeu, 
Almagesta, Quadripartitum, Centilogquium, împreună cu comentariile lui Haly (Abubacher) sau din Corpus 
hermeticum. Frecvența cu care Albert citează aceste texte în toată opera lui, pe lângă savoarea unei limbi latine 
presărate cu obscuritatea câte unui termen transcris din greacă sau arabă, probează alianţa fermă între 
ontologie, teoria sufletului şi cosmologie, căreia îi subscria Albert. Pasajul de faţă pare a fi fost inspirat, notează 
Paul Simon, editorul textului lui Albert, din Liber Hermetis Mercuriis Triplicis Trismegişti De sex rerum principiis, 
$. 94 (ed. Th. Silverstein, în Archives d'Histoire Litteraire du Moyen Age, 30 (1955) Paris, 1956, p. 256: „Totius 
caeli ambitus în XII aequas partes dividitur, quae signa dicuntur, unumquodque signum în triginta gradus 
aequales, gradus în sexaginta minuta, minutum în sexaginta secundă, secundum în sexaginta terția, terția în 
sexaginta quarta, quartum în sexaginta puncta". - „întreg cuprinsul cerului se împarte în 12 părți egale care se 
numesc semne, fiecare semn se împarte în 30 de grade egale, un grad în 60 de minute, un minut în 60 de 
secunde, o secundă în 60 de terțe, o terță în 60 de pătrimi, iar o pătrime în 60 de puncte! 

certifică ființa şi viața celor inferioare. 

Însă perioadă nu se ia în considerare fără planetele şi stelele 
cuprinse în perioadă şi fără acele <aspecte> ce li se adaugă lor 
prin poziție şi prin iradiere. Aşadar, din stelele cereşti, din 
iradierea şi poziția acestora, se cunoaşte şi primeşte un număr 
întreaga ființă, viața, părțile ființei şi ale vieţii celor inferioare. 
Acesta poartă numele de destin; deci destinul are ființă. 

(3) Pe de altă parte, în Fizică, IVI, Aristotel afirmă că ființa 
aflată în timp trebuie să fie măsurată de o anumită parte a 
timpului. Timpul însă, de vreme ce este unul în număr şi nu se 
multiplică prin multitudinea celor temporale, trebuie să se 
raporteze prin ceva unic la durata tuturor celor temporale. Acesta 
nu este altceva decât mişcarea cercului ceresc. Deci, prin 
mişcarea cercului ceresc se cauzează şi este enumerată ființa şi 
viața tuturor celor inferioare, iar această poartă numele de destin; 
deci destinul există, „mişcarea" cercului fiind, după cum afirmă 
Aristotel, „precum viața pentru toate cele ce există '2. 

(4) Dacă cumva s-ar spune că din mişcarea cerească se 
inserează în cele inferioare o anumită dispoziție, deşi aceasta este 
suprimată de calitățile materiei şi astfel este înlăturată, noi am 
spune împotrivă: cauzele inferioare, care se regăsesc în materie, 
sunt ordonate după cele superioare precum cele materiale după 
cauzele lor formale, cele poziționate după locurile lor şi lucrurile 
mişcate după cele care le mişcă; deci cele superioare le 
informează, le conțin şi le mişcă pe cele inferioare. Cele ce 
informează însă, cele ce conțin şi pun în mişcare îşi manifestă 
supremaţia întotdeauna; deci întreaga ființă şi viața celor 
inferioare este supusă şi atrasă de dispoziţia celor superioare. 

(5) Dacă ai spune că este adevărat cât priveşte corpurile, 
după cum pare să afirme Augustin în Despre cetatea lui 
Dumnezeu, V3, că putem spune că „influențele siderale" îşi 
manifestă valența până la limita transmutaţiei corpurilor, dar nu 
a sufletului, contraargumentăm: forțele sufletului vegetativ şi 
sensibil nu sunt operate în afara armoniei organului său; deci, 
dacă armonia se reglează după influențele siderale, prin urmare 
şi operațiile sufletului sensibil şi vegetativ se vor regla după 
influențele siderale?. 


"Cf. Aristotel, Fizica, IV, 221a 4-11. 

“Cf. Aristotel, Fizica, VIII, 250b 14-15. 

“Cf. Sfântul Augustin, Despre cetatea lui Dumnezeu, V, cap. 6, în PL, voi. 41, coli. 146. 

“Argumentul folosit de Albert opune în realitate tradiţia postplatoniciană şi augustiniană tradiţiei aristotelice, în 
ceea ce priveşte teoria sufletului. Dacă pentru cea dintâi sufletul este o realitate imaterială care are o relativă 

(6) în schimb, acest lucru pare valabil în ceea ce priveşte 
sufletul rațional, fiindcă Filosoful afirmă că intelectul nostru este 
însoțit de continuu şi timp!. Cele temporale însă şi continue sunt 
percepute prin simț şi imaginaţie. Este deja un loc comun faptul 
că atare lucruri se află sub influențele siderale, prin urmare, şi 
operațiile intelectului. 

(7) De asemenea, Filosoful afirmă că sufletul este 
instrumentul inteligenței? şi că inteligența îl întipăreşte şi îl 
iluminează; deci inteligența, prin mişcare, cauzează formele 


autonomie faţă de corp, în spiritul întemeierii teoriei sufletului în argumentele nemuririi sale din Phaidon şi din 
Phaidros, tradiţia aristotelică respectă formula din Despre suflet, 412b 3-5, unde sufletul este „actul prim al 
corpului natural dotat cu organe". Conform acestei definiţii, fiecare facultate a sufletului ar trebui să 
corespundă unui organ corporal. De vreme ce paradoxul principal al tratatului Despre suflet constă în faptul că 
intelectul este lipsit de acest organ corporal, dar este o facultate a sufletului (cf. Despre suflet, 429b 10 sqq.), 
tradiţia postaristotelică, bazându-se pe unele sugestii ale Filosofului însuşi, a interpretat această situaţie drept 
o confirmare a unei analogii între inteligenţă şi cerul inteligibil, fapt afirmat de Albert în acest pasaj şi în cel 
următor, unde el evocă situaţia teoretică din Despre suflet. (Pentru prezentarea cadrului teoretic din Despre 
suflet, III, 5 şi o discuţie asupra diferitelor opinii despre acest text, cf. DUI, postfaţa, 8. 3^4.) 

"Cf. Aristotel, Despre suflet, 429b 10 sqq. Natura argumentului lui Albert este mai complicată, deoarece el se 
bazează implicit pe o relaţie de analogie între suflet şi cer, presupusă ca evidentă în cazul Filosofului. Dacă 
intelectul are o natură care nu se poate desprinde de succesiunea dintre anterior şi posterior (este legat de 
continuu şi de temporal), şi este lipsit de un organ corporal, el poate fi supus influențelor siderale deoarece 
cerul, cu mişcările sale circulare perfecte, reprezintă principiul însuşi al succesiunii dintre anterior şi posterior, 
atât în tradiţia platoniciană (cf. Timaios, 38c), cât şi în cea aristotelică (cf. Fizică, IV, 223b-224a). Din acest 
motiv, Albert renunţă ceva mai jos la subordonarea dintre inteligenţă şi cer, conferindu-le un statut analogic 
(cf. infra, 8.7). 

"0 asemenea afirmaţie nu se găseşte în corpus aristotelicum, deşi ea ar putea fi necontradictorie cu unele 
afirmaţii din Despre suflet, unde intelectul îşi subordonează celelalte facultăţi ale sufletului asemeni figurilor 
geometrice care se înscriu una în cealaltă (cf. Despre suflet, 414b 19). Ideea că sufletul este instrument al 
inteligenţei apare în Liber de causis, propoziţia 33, unde termenul instrumentum alternează în manuscrise cu 
termenul stramentum (suport, aşternut). Amănuntul este important din mai multe puncte de vedere: Liber de 
causis a fost pus sub autoritatea lui Aristotel până ce Sfântul Toma, probabil în 1268 sau în 1269, descoperă 
faptul că el este o compilaţie arabă după Elementele de teologie ale lui Proclos; această camuflare a tratatului 
în corpus-ul aristotelic conferă un traseu determinat şi inconfundabil aristotelismului în secolului al XIV-lea. În 
al doilea rând, în sens filosofic, amănuntul de mai sus este important deoarece ideea că sufletul este 
instrument al inteligenţei preface facultăţile sufletului în ipostaze ierarhice, reamintind principiul convertirii 
ipostazelor ierarhice ale lumii în facultăţi ale sufletului din Liber de causis, propoziţiile 27-36, şi îi rezervă lui 
Albert posibilitatea de a admite că destinul celest al sufletului nu are implicaţii asupra activităţii intelectului. În 
al treilea rând, în sens filologic, ocurenţa instrumentum din tratatul lui Albert este importantă deoarece ea ne 
certifică faptul că Albert a cunoscut ambele ocurenţe din Liber de causis, adică şi stramentum, aşa cum citează 
el în De causis et processu imiversitatis, Liber 2, tr. 1, cap. 16, ed. Fauser, p. 79, r. 4), dar şi instrumentum (citat 
în contextul de față, unde Albert îl evocă pe Aristotel fără a numi efectiv tratatul). Dacă alăturăm acest 
amănunt cu faptul că, în Depu, Albert se îndoieşte de paternitatea aristotelică a textului, fără s-o nege ferm, de 
aici ar putea rezulta faptul că Albert a scris textul Despre destin înainte de Dcpu, deci înainte de anul 1264. Cf. 
şi Liber de causis, ediţie bilingvă, note şi comentarii de A. Baumgarten, Editura Univers Enciclopedic, Bucureşti, 
2001. 


iluminării în sufletul intelectual. Dar între mişcător şi mişcat nu 
există intermediar, după cum demonstrează Aristotel în Fizica, 
VII!; deci inteligența, mişcând în acest fel, va fi nemediată față de 
suflet. Atunci, fie este nemediată prin ea însăşi, fie prin vreun 
intermediar care îi poartă cauzalitatea spre suflet. Prin ea însăşi 
nu, deoarece, filosofic vorbind, inteligența este motorul lumii?. 
Trebuie, prin urmare, să existe intermediarul care să poarte 
iluminările acestea spre suflet. Acest intermediar însă nu poate fi 
înțeles decât ca mişcare a cerului, revărsând prin mişcare în cele 
inferioare formele motorului. Deci inteligența, prin mişcarea 
cerului, reglează şi cauzează operaţiile sufletului intelectual. 
Putem înțelege aceasta printr-o analogie, căci inima care, după 
Aristotel, „este principiul vieţii, al vegetativului şi al simțului", prin 
separarea părților de ea nu mai revarsă aceste virtuți, decât prin 
vehiculul spiritului; şi aşa este în cazul tuturor mişcătoarelor şi al 
celor mişcate care se separă reciproc. Aşadar, la fel va fi în 
privința inteligenţei şi a sufletului, când inteligența se separă şi 
întipăreşte sufletul rațional, separându-se de acesta conform 
locului. Nu se poate afirma din punct de vedere filosofic că 
inteligența ar veni dinspre inferior, deoarece, după Filosof, 
inteligența se află într-o planetă şi se enumera după numărul 
planetelor sau după numărul mişcărilor planetei; însăşi mişcarea 
planetei, după cum afirmă Aristotel, este alcătuită din inteligența 
care mişcă şi cercul ceresc care este mişcat. 

(8) Tot astfel, visele din care se prevăd cele viitoare, după cum 


Icf, Aristotel, Fizica, VII, 2, 243a 3-245b 2. 

“Pasajul ni se pare extrem de important pentru lămurirea sensului în care Albert cel Mare foloseşte termenul 
philosophia: dacă, în sens filosofic, inteligenţa este motorul lumii, aşa cum reia părintele dominican cu câteva 
rânduri mai jos, înseamnă că susţinerile de acest fel, din domeniul momentan comun al ontologiei şi al 
cosmologiei, desemnează filosofia ca referindu-se la corpusul de texte greco-arabe care au pătruns în mediul 
latin la începutul secolului al XIII-lea şi care conţineau teorii neopla-toniciene, aristotelice şi corolariile lor 
arabe, şi a căror coerenţă teoretică relativă le opunea cosmologiei şi teologiei creştine. Cele 219 propoziţii 
condamnate de episcopul Etienne Tempier al Parisului în anul 1277 demonstrează faptul că acest corpus de 
texte noi a avut o coerenţă teoretică structurată în jurul ideii că intermediarul între Dumnezeu şi lume este 
„intelizenţa", concept care punea la un loc problemele tratatului Despre suflet al lui Aristotel şi tema 
inteligenţei neoplatoniciene (pentru textul bilingv al propoziţiilor condamnate, cf. DĂM, pp. 198-229). Faptul că 
Albert se referă la acest corpus de texte şi la această tradiţie greco-arabă (adică la Averroes, la Avicenna, 
Abubacher, Ptolemeu, Aristotel, Liber de causis etc.) atunci când invocă filosofia, şi nu neapărat la un mod de a 
gândi argumentaţiv, reiese din folosirea aceluiaşi termen de philosophia în Despre cincisprezece probleme (cf. 
DUI, pp. 94 sqq.), unde folosirea argumentelor luate din aceşti autori desemnează pentru Albert caracterul 
filosofic al unei teze. 

Reg Aristotel, Despre părţile animalelor, III, 3,665 a 10-12. 

‘cf. Aristotel, Despre cer, II, 292a 18-21. 


afirmă Macrobius!, fie că sunt oracole, fie inteligenţe, fie profeţii, 
se regăsesc în noi sub trei aspecte, după cum afirmă Aristotel în 
Despre somn şi veghe, II?, adică prin semn, prin cauză sau prin 
accident (ceea ce numesc accident este cel care revine în sine 
cauzei, nu accident în sens larg). lar visul este afectarea 
somnului; deci, printr-un <accident> al somnului, celui ce 
doarme îi survine visul. Accidentul somnului, care este o 
previziune a viitorului, nu poate fi cauzat de cald şi umed, rece şi 
uscat, care se află în materie. Trebuie, prin urmare, să fie cauzat 
de vreo formă care este una a ordinii şi regulă a vieţii celor 
inferioare. Această formă poate proveni numai de la cercul ceresc. 
Deci, prin cercul ceresc, pătrunde în cele inferioare ceva prin care 
este reglată întreaga dispoziție a vieţii şi această poartă numele de 
destin; deci destinul există. 

(9) Pe de altă parte, Ptolemeu: afirmă că ghicitorul care preia 
semnele celor viitoare de la stele secunde face previziuni mai 
bune. El numeşte stele secunde efectele stelelor, care apar în 
elementele inferioare, de pildă în nori sau în vreun lucru de acest 
fel; de aici reiese că efectele stelelor pătrund în elementele 
inferioare din care se cauzează şi se cunoaşte viitoarea dispoziție 
a vieții şi ființei. lar pe aceasta astrologii o numesc destin; deci 
destinul există. 

(10) De asemenea, Boetius vorbeşte în Despre consolarea 
filosofiei, V+ despre întâmplare şi noroc, care sunt realizate de 
două cauze ce se întâlnesc. De pildă, atunci când cineva îngroapă 
un tezaur, iar apoi altcineva în acelaşi loc sapă un mormânt, 
descoperirea tezaurului rezultă din noroc şi, în felul acesta, 
norocul este cauzat de două cauze care se întâlnesc, însă pe 
aceste „cauze le face să se întâlnească acea ordine" care „provine 
din izvorul preştiinței, printr-o inevitabilă conexiune" a cauzelor; iar 
conexiunea de acest tip a cauzelor este numită de către Boetius 
destin; deci destinul există. 

(11) Apoi, Boetius, în acelaşi Joch: cele pe care simplitatea 
supremă a providenţei le prevede, „destinul le dispune pe fiecare 
în parte în mişcare  distribuindu-le locurilor, formelor şi 


tcf, Macrobius, Commentarium în somnium Scipionis, |, cap. 3, n. 8-10, ed. Willis, p. 10, v. 10-25. 
"et Aristotel, Despre somn şi veghe, Il, 462b 26-28. 
ged Ptolemeu, Centiloquium, verbum 4, ed. Veneta, f. 107 rb, dar şi Albert, DeXV, cap. 4. 
‘cf. Boetius, Despre consolarea filosofiei, V, proza 1, n. 11-19, PL, vol. 63, coli. 83 la-832a. De fapt, teoria 
întâmplării provine de la Aristotel, Fizica, II, 196a. 
SCf. Boetius, Despre consolarea filosofiei, IV, proza 6, n. 10, PL, vol. 63, coli. 815a. 

răstimpurilor'; deci destinul există. 

(12) Dacă ai spune că destinul este ordinea preştiinței divine, 
acest lucru nu contravine celor ce au fost spuse, întrucât 
preştiința divină, cea care a preorânduit, se retrage şi guvernează 
prin slujirea naturală a cauzelor, iar ordinea ființei şi a vieții 
configurată de cauze de acest tip poartă numele de destin. 

Contra: 

(13) Gregorius!, în omilia Despre epifania Domnului, afirmă: 
„Să dispară din inimile credincioşilor socotința că destinul este 
ceva" şi adaugă argumentarea: „întrucât stelele au fost făcute din 
pricina omului, nu omul din pricina stelelor". Deci, dacă mişcarea 
stelelor ar reprezenta un temei al vieții omului, 

Ar exista ceva care să dispună de viața Domnului, pe care ar 
administra-o; ceea ce este de nesusținut. 

(14) în acelaşi timp, Augustin, în cartea Despre doctrina 
creştină? spune că destinul nu este nimic, iar dacă astrologii ar 
părea că prevestesc uneori lucruri adevărate despre cele viitoare, 
el spune că acestea se realizează prin lucrarea diavolilor, spre 
pierzania celor necredincioşi. 

(15) Mai departe, dacă destinul există, este fie cauză, fie 
cauzat. Cauzat nu, fiindcă acesta este reglat de destin, după cum 
spun astronomii; deci va fi cauză. Dacă este cauză, va D fie 
inferioară, fie superioară; inferioară nu, fiindcă acelea sunt 
caldul, recele, umedul şi uscatul, dintre care nici unul nu este 
destin, nici superioară, deoarece cauză superioară este cercul 
ceresc cu mişcarea lui, lucru pe care astrologii nu-l consideră a fi 
destin, ci cauză a destinului. Deci destinul nu există. 

(16) Totodată, lucrurile nu deţin decât o ființă dublă, după 
cum spune Augustins, adică în cauza primă în care se află viața 
şi lumina, dintre care nici una nu este destin, şi în ele însele. Dar 


tcf, Grigorie cel Mare, Homilia 10, PL, voi. 76, coli. 1112a. 
"Sfântul Augustin s-a pronunţat în mai multe rânduri împotriva determinismului astral, fiind printre cei dintâi 
care au încercat să gândească problemele cosmologiei şi ontologiei independent de tema intermediarităţii 
celeste căreia îi subscrie Albert, o dată cu tradiţia culturii greco-arabe moştenite de părintele dominican. Cf., de 
exemplu, De gen. ad litteram, II, cap. 17, n. 35-37, în PL, voi. 34, coli. 278-279, sau De doctrina christiana, Îl, 
cap. 22, n. 33-35, în PL, voi. 34, coli. 51-53, pentru pasajul invocat aici. 
3Cf. Sfântul Augustin, De divinis quaestionibus, q. 46, n. 2, în PL, voi. 40, coli. 30 unde spune: „Rerum omnium 
creandarum creatarumque rationes în mente divina continentur..., quarum participatione fit ut quidquid est, 
quoquo modo est". - „Raţiunile tuturor lucrurilor care urmează să fie create şi care au fost create sunt 
conţinute în mintea divină..., iar prin participarea la ele se întâmplă ca fiecare lucru să fie ceva şi să fie într-un 
fel." Această teorie a fost dezvoltată ca teorie a ideilor divine de tradiţia scolastică (cf, de exemplu., Sfântul 
Toma din Aquino, Summa Theologica, Q. 15, art. 3). 

nici în ea însăşi esenţa lucrului nu este destin, după cum afirmă 
astrologii, ci mai degrabă este reglată de către destin. Deci 
destinul nu există. 

(17) De asemenea, Augustin! spune că este de ajuns a spune 
că voința lui Dumnezeu este cauză a celor inferioare, deoarece 
toate se împlinesc fie prin voința, fie prin îngăduința lui 
Dumnezeu; însă voinţa lui Dumnezeu nu este destin; deci acesta 
nu există. 

(18) în acelaşi timp, tot ceea ce are ființă deţine o ordine, 
după cum afirmă Boetius?; dar destinul nu deţine ordine, fiindcă 
vedem că cei nevrednici sunt înălțați, iar cei vrednici sunt 
prăvăliți, ceea ce este neorânduială; de vreme ce, aşadar, destinul 
este raportat la asemenea realități, se vădeşte că el nu există. 

(19) Apoi, dacă destinul este efectul cercului ceresc, cele care 
aparțin aceluiaşi cerc, par a avea destin comun; dar lacob şi 
Esau, zămisliți „dintr-o unică împreunare a lui Isaac, părintele 
nostru'25, aparţin de acelaşi cerc şi totuşi nu au avut un singur 
destin, după cum a demonstrat întâmplarea ce a urmat; deci se 
pare că destinul nu există. 


Art. II. Ce este destinul 


În continuare, se cercetează ce este destinul. 

(20) Boetius spune, în Despre consolarea filosofiei, IV’, că 
„destinul este o dispoziţie inerentă lucrurilor schimbătoare, prin 
care providenta le aduce pe toate la ordinele sale". 

(21) În schimb, Hermes Trismegistul* spune că destinul, 
numit de greci ymarmenen, reprezintă o îmbinare de cauze care 


tcf. Sfântul Augustin, De trinitate, III, cap. 4, n. 9, PL, voi. 42, coli. 873. Argumentul „voinţei divine" formulat de 
Sfântul Augustin este citat aici de Albert fără ca părintele dominican să adere la el: acest argument are ca 
asumpţie principală negarea oricărui tip de cauzalitate a cerului asupra pământului, element decisiv în teoria 
destinului. 
"Cf. Boetius, Despre consolarea filosofiei, IV, proza 2, n. 36, PL, voi. 63, coli. 795a. 
25 Cf. Romani, 9,10. 
Cf. Boetius, Despre consolarea filosofiei, IV, proza 6, n. 9, PL, voi. 63, coli. 815a. 
“Deşi nu am avut acces la Corpus hermeticum, în Dcpu, |, tr. 4, cap. 6, r. 72-84, Albert citează în extenso acest 
text cu un pasaj care explică situarea destinului în teoria hermetică: „Haec tria, hymarmenes, necessitas, ordo, 
maxime dei nutu sunt effecta, quae mundum gubernant sua lege et ratione divină. Ab has ergo omne velle et 
noile divinitus aversum est totum (...) Prima igilur hymarmenes est, quae iacto velut seminefuturorum omnium 
suscipit prolem". - „Acestea trei, adică destinul, necesitatea, ordinea, reprezintă în cea mai mare măsură efecte 
ale voinţei divine care guvernează lumea prin legea şi prin raţiunea lor divină. De aici provine întreaga voinţă şi 
împotrivire divină. (...) Aşadar, prima dintre ele este destinul, care dă naştere unei urmări aruncat ca o sămânță 
a tuturor celor viitoare." Cf. Alain de Lille, Anticlaudianus, poem filosofic de la sfârşitul secolului al XII-lea, iar 
pasajul este citat de fapt din Ovidius, Amores, 3,4,73. 

distribuie temporal, pentru fiecare lucru în parte, cele ce au fost 
preorânduite prin planul <sfânt> al divinităților cereşti. 

Soluție: 

Destinul are mai multe sensuri. Uneori este socotit că o 
survenire a morții în dispoziția perioadei, după cum se spune în 
Anticlaudianus: Invidia se odihneşte conform celor destinate". 
Astfel, Platon! atribuie cursul vieţii celor trei zeițe fatale, anume 
Clotho <are> începutul, Lachesis evoluția, iar Atropos capătul, 
după cum se spune: „Clotho poartă strecurătoarea, Lachesis 
ghidează, Atropos sapă". Aici însă nu cercetăm în această 
manieră despre destin. 

(20) În al doilea rând, destinul este considerat că dispoziţia 
providenţei divine cu privire la viitoarea evoluție a fiinţei şi a viet 
celor inferioare. De vreme ce această dispoziție este eternă, 
rezultă că ea nu aduce nimic în lucruri, iar dacă se dezvăluie în 
efect, atunci respectivul efect se alterează prin lucruri şi se umple 
de momente şi locuri prielnice, tot aşa cum preorânduirea şi 
predeterminarea din mintea cuiva, cu privire la treburile lui ce 
urmează să fie înfăptuite în urma unei veşti, nu aduce nimic 
veştii, ci prin veste se stabileşte momentul în care aceasta îi 
dirijează şi potriveşte treburile. În această manieră vorbeşte 
Boetius în Despre consolarea filosofiei în privința destinului. 
Iarăşi, nu cercetăm destinul în acest sens. Deşi forma acestei 
preorânduiri care se află în mintea divină este simplă, divină, 
eternă, imaterială şi neschimbătoare, totuşi, dacă se manifestă 
prin lucrurile temporale, devine temporală, materială şi 
multiplicată, mobilă şi contingenţă. 

(21) Într-o a treia accepţiune, destinul este considerat ca 
formă a ordinii fiinţei şi vieţii celor inferioare, cauzată în acestea 
de perioada cercului ceresc care, prin radierile sale, împresoară 
naşterile acestora; şi în felul acesta vorbeşte Hermes despre 
destin, numind stelele zei şi dispoziția imobilă a ființei şi a vieții 
celor inferioare sacrament al zeilor. Însă această formă nu este 
una care dă ființă, ci mai degrabă formă a unei anumite ordini 
universale a ființei şi vieţii, simplă în esență, multiplă în virtute; 
şi simplitatea ființei şi-o trage de la simplitatea specifică 
traiectului cercului, pe când multiplicitatea virtuții şi-o trage de la 


"De fapt, este vorba de un pasaj din comentariul lui Chalcidius la Timaios: În Timaeum, cap. CXLIV, ed. J.H. 
Waszink, p. 182, v. 11-p. 183, v. 6. 
"Cf. Hans Walther, Carmina medii aevi posterioris latina, |, Initia carminum ac versuum medii aevi posterioribus 
latinorum, Gottingen, 1959, §. 2943, folosit de Albert şi în Dcpu, |, tr. 4, cap. 6. 

multitudinea celor ce sunt conţinute în cerc. Căci <multitudinea> 
se revarsă de la numeroasele stele, poziţii, spaţii, imagini, iradieri, 
conjuncții şi prevenţii, multiple unghiuri care sunt descrise din 
intersectările razelor corpurilor cereşti şi din focalizarea razelor 
asupra centrului, singurul în care, după cum spune Ptolemeul!, 
se strâng şi se adună toate virtuțile celor ce se regăsesc în cercul 
ceresc. O atare formă este intermediară între necesar şi posibil, 
necesarul fiind tot ceea ce se regăseşte în mişcarea cercului 
ceresc, în schimb posibilul şi schimbătorul tot ceea ce se 
regăseşte în materia celor generabile şi coruptibile?. lar această 
formă, care este cauzată din cercul ceresc, este inerentă celor 
generabile şi coruptibile, este intermediară față de amândouă. 
Căci tot ceea ce provine dintr-o cauză nobilă într-un cauzat 
ignobil, deşi păstrează întrucâtva proprietatea cauzei, totuşi ființa 
să nu există decât atât cât îngăduie posibilitatea subiectului în 
care este. Tot ceea ce este primit se află, după cum spun Boetius 
şi Aristotel în Etica <Nicomahică>, VIS, în acel lucru în care este 
primit, potrivit putinţei celui ce primeşte, iar nu potrivit putinţei 
cauzei de la care îşi ia ființa. Putem înțelege aceasta prin cele ce 
sunt numite de către Dionisie procesiuni divine, ca viaţa, 
rațiunea, înțelepciunea, şi altele de acest fel, potrivit cu care, cu 
cât se îndepărtează de Dumnezeu conform treptelor ființărilor, cu 
atât vor deveni mai temporale, schimbătoare şi amestecate cu 


ICT. Ptolemeu, Quadripartitum, tr. 1, cap. 2, cu comentariul lui Haly (Abubacher), ediţia venețiană, f. 4ra. 
“Statutul ontologic al acestei realităţi intermediare între necesitate şi contingenţă conţine centrul de greutate al 
tratatului Despre destin. Pentru sensul asumării acestei realităţi intermediare cf. comentariul final al volumului 
de faţă. 
ed Boetius, Despre consolarea filosofiei, V, proza 4, PL, voi. 63,648c-649a şi Aristotel, Etica Nicomahica, 1144b 
33-35. Tema fiinţei create care atinge o perfecţiune conformă gradului de receptivitate al subiectului în care 
este creat (aşa-numita receptivitate quantum potest) reprezintă una dintre temele predilecte ale scolasticii în 
explicarea raportului de participaţie a creaturii la Creatorul ei. Această temă aduce cu sine avantajul salvării 
atributului perfecțiunii Creatorului şi dezavantajul obligaţiei (pentru a salva doctrina creaţiei ex nihilo) de a 
explica printr-o altă teorie faptul că subiectul cu receptivitate limitată are, la rândul lui, statut de creatură, şi nu 
de materie pasivă eternă din care un eventual demiurg creează lumea. Originea ideii poate fi regăsită într-un 
pasaj din Platon, Timaios, 38c, unde Platon se referă la participarea timpului la eternitate. Apoi, Aristotel, în 
Despre suflet, 415b, unde se referă la participaţia pe grade diferite a fiinţelor sublunare la lumea divină. Dar 
inserţia acestei doctrine într-un context al teoriei ierarhiei lumii a putut fi lecturat de doctorii scolastici în Liber 
de causis, propoziţia 179 (ca şi 158 sau 177), unde teoria participării quantum potest devine o formulă de 
explicitare a raportului unu-multiplu în procesul emanaţiei: „Diversitatea receptării nu provine de la cauza 
primă, ci din pricina celui care receptează". Dovada cea mai clară a faptului că Albert cel Mare uzează de sensul 
din Liber de causis al doctrinei constă în prezenţa, cu câteva rânduri mai jos, a numelui lui Dionisie (invocând 
Despre numele divine, cap. 6-7), unde doctrina participaţiei quantum potest este analogică celei din Liber de 
causis (eveniment motivabil istoric prin faptul că atât corpus dionisiacum cât şi Liber de causis erau 
descendenţe monoteiste - creştine şi arabe - ale doctrinei emanaţiei a lui Proclos). 

potența materială şi cu privaţia, cu toate că în Dumnezeu ele 
sunt foarte simple, eterne, neschimbătoare şi imateriale. Şi la fel 
este în ceea ce priveşte forma ordinii, ființei şi vieţii, <formă> 
care, în cercul ceresc, este necesară şi neschimbătoare, adică 
inalterabilă, în schimb în lucrurile generate este primită 
contingent şi schimbător datorită <facultății> schimbătoare a 
ființei acestora. De aici, Boetius, în Despre consolarea filosofiei, 
IVI, trasează mai multe cercuri în al căror centru se găseşte 
punctul cardinal şi cauza destinului şi a celor ce ţin de destin. În 
primul cerc apropiat de centru se află  <facultatea> 
neschimbătoare a destinului potrivit felului în care se raportează 
la cauză, iar în cercul îndepărtat, în care sunt conţinute cele 
Generabile şi coruptibile ale aceluiaşi destin, se află 
contingența şi <facultatea> schimbătoare prin ființa celor 
generate şi corupte. Şi astfel, centrul este dispoziția ființei şi a 
vieții în mintea motorului prim; cercul apropiat de centru are 
aceeaşi formă de dispoziție ca şi perioada celestă, iar cercul 
îndepărtat de centru desemnează aceeaşi formă de dispoziție ca şi 
cea care pătrunde schimbător în lucrurile generate şi corupte. 
Însă forma aceasta, deşi este imagine a perioadei, în mod 
potenţial şi virtual deţine dinainte întreaga ființă şi operare 


asupra duratei celor generate şi corupte; şi astfel, deşi ţine de 
necesar, totuşi este schimbătoare şi contingenţță. Ptolemeu 
lămureşte foarte bine cauza acestui lucru în Quadripartitum2, 
spunând că virtuțile stelelor se realizează în cele inferioare prin 
alteritate şi prin accident: prin alteritate, fiindcă <survin> prin 
sfera celor active şi pasive prin ale căror calități active şi pasive 
sunt inerente celor inferioare, iar prin accident, fiindcă, de vreme 


Desenul lui Boetius poate fi reluat în următoarea figură: 

Explicații 

1. Punctul central este motorul lumii; 

2. Ordinea se păstrează doar în cercul interior, linia reprezentând lanțul din care cele superioare se 

raportează la cele inferioare, o raportare care nu îşi poate proiecta ordinea, după cum se vede, în cele 

generabile şi coruptibile; 

3. Cercul central este cauza destinului. 
Ke Ptolemeu, Quadripartitum, tr. 1, cap. 3, dar şi Albert, DeXV, cap. 3, în care Albert enumera trei motive 
conform cărora destinul nu ar avea influenţă asupra lumii sublunare: „Unul dintre acestea este acela că el nu 
provine în mod imediat, ci printr-un mediu prin a cărui variabilitate el poate fi împiedicat. Cel de-al doilea: 
fiindcă, în cele născute, el operează prin accident şi nu prin sine; căci el operează prin calităţile prime pe care 
virtuțile stelelor nu le primesc prin sine; cel de-al treilea motiv este acela că operează în ceea ce operează în 
diversitatea ţi puterea materiei celor născute, iar această materie nu poate primi virtuțile cerurilor în chip 
uniform şi după cum sunt ele în ceruri" (cf. DUI.Pp. 110-111). 

ce această formă se revarsă dinspre cauza necesară şi 
neschimbătoare, ei îi revine să aibă ființă în lucrurile contingente 
şi schimbătoare. Ea posedă <facultatea> schimbătoare din două 
<surse>, adică din calitățile elementelor prin care este purtat spre 
cele generate şi din ființa celor generate în care se regăseşte ca 
într-un subiect. 

Aşadar, acesta este destinul. 

(1) în felul acesta, consimțim la prima argumentare, căci 
acceptăm că în felul acesta are fiinţă. 

(2) în sensul că cele existente sunt măsurabile în perioadă, 
acceptăm şi cel de-al doilea sens. 

(3,4) însă, la ceea ce se expune la punctele 3 şi 4, spunem că 
cele inferioare sunt născute spre a se supune celor superioare, 
dar inferiorul şi superiorul se raportează unul la altul în două 
feluri. Căci, dacă relația se realizează printr-o formă unică şi 
simplă pe care o dă motorul superior şi o primeşte cel inferior, 
este adevărat că prin mişcarea superioară în mod necesar este 
mişcat inferiorul; şi o atare relație are loc între motoarele 
superioare şi cele inferioare ale planetelor cereşti. Dacă însă 
motorul inferior se regăseşte într-o formă unică pe care nu o ia de 
la cel superior, ci se raportează la acesta ca fiind condus de el şi 
ca un instrument al lui, nimic nu se opune ca, prin contrarul 
formei sale sau printr-o altă dispoziţie ce tinde spre alteritate să 
fie împiedicat, astfel încât să nu îşi asume mişcarea de la cel 
superior. Aşa este în privința caldului şi recelui raportate la 
virtuțile celor celeste. Caldul, prin propria virtute noncelestă, este 
comprimativ pentru cele omogene şi separativ pentru cele 
eterogene, iar recele invers. Şi de aceea aceste calități, prin 
contrarietatea regăsită în materie şi diversitatea dispozițiilor 
materiei, exclud adesea efectele mişcării cereşti. De aceea, 
Ptolemeu!, afirmă că un om înţelept este dominat de astre; aici 
Comentatorul? spune că, dacă efectul cercului celest, micşorând 
umorile, dispune corpurile la <febră> la un interval de patru zile, 
un medic înțelept, prevăzând acest lucru prin corpurile calde şi 
umede, dispune la luarea de sânge şi atunci, prin excluderea 
efectului celest, <febra> din patru în patru zile nu se mai 
declanşează. 

(5) La ceea ce se prezintă mai departe, trebuie spus că în felul 


Red Ptolemeu, Centiloquium, verbum 8, ed. Veneta, f. 107 rb. 
? Comentatorul" în cazul lui Ptolemeu era Haly (Abubacher), filosof arab cu ale cărui comentarii pătrunsese în 
cultura latină Centiloquium al lui Ptolemeu. (Cf. Commentarius Haly în Ptolemaei Centiloquium, verbum 5.) 

acesta se raportează la destin operaţiile virtuţilor vegetative şi 
sensibile. Totuşi, dacă dispoziția fatală poate fi exclusă şi 
împiedicată de către dispozițiile opuse aflate în materie, atunci ea 
poate fi exclusă chiar şi de către dispoziţiile opuse aflate în 
sufletul sensibil. Căci aprehensiunile din virtuțile sufletului 
sensibil determină dispoziţiile calităților active şi pasive în 
corpuri. De aceea, o dată concepută imaginea femeii, întreg 
corpul se predispune la dragoste!. De aceea chiar Avicenna spune 
că cineva, prin imaginea leprei s-a îmbolnăvit de lepră, iar 
Galenus îi împiedică pe cei ce suferă o hemoragie să privească 
petele roşii. Dacă, aşadar, aprehensiunile sunt contrare mişcării 
cereşti, ele exclud efectul acesteia, după cum, prin dispozițiile 
contrare, el este exclus din corp. În schimb, prin dispoziţiile 
corporale şi aprehensiunile animate care convin mişcării cereşti, 
efectul ceresc este ajutat. Şi aceasta este ceea ce spune 
Messehallach?, anume că efectul ceresc, pe care el îl numeşte 
alatir, este ajutat de către astrologul înțelept, după cum 
cultivarea pământului este ajutată de arăt şi însămânțţat. 

(8) La ceea ce se argumentează cu privire la cauza viselor, mi 
se pare foarte clar că trebuie făcută o concesie, în special în 
privința viselor care se realizează prin viziuni imaginare. 

(7) La ceea ce se expune cu privire la iluminarea intelectului 
sufletului rațional, conform filosofiei se răspunde în două feluri: 
pe de o parte, potrivit stoicilor3, care spun că întreaga substanță 
mai nobilă deţine prin stăpânire mişcarea celei inferioare, iar cea 


"Exemplul dat este valoros întrucât ne convinge de valoarea transcendentală a destinului: sufletul informează 
trupul astfel încât facultăţile superioare le influenţează pe cele inferioare (astfel, conceperea imaginii feminine 
trezeşte dragostea). În acelaşi fel calităţile active şi pasive ale cercului celest au influenţă asupra corpului. 
Aceasta înseamnă că, tot aşa cum sufletul este condiţia absolută de posibilitate a vieţuirii corpului (adică 
transcendentalul lui) tot aşa cerul este transcendentalul lumii, cu alte cuvinte, condiţia generică de posibilitate 
a realizării a tot ceea ce este pe pământ. De aceea, destinul există fără ca sufletul omului să i se supună: 
dimpotrivă, sufletul omului este analogic destinului, fiind cel care destinează un corp realizării sale în act. lar 
dacă am admite că există o analogie între suflet şi cer, aşa cum spera şi Albert, atunci această destinalitate ar 
putea fi lecturată prin poziţiile stelelor. 

*Cf. Albert, Depu, Îl, tr. 1, cap. 13, unde Albert defineşte cuvântul alatyr (sic!) ca fiind efectiv cercul celest, nu 
numai efectul lui: „caelestis autem circulus apuci sapientes arabum alatyr vocatur. Esse igitur animae est 
intellectualitate formatum et ad alatyr determinatum. Hoc igitur modo anima nobitis a causa prima procedit, ut 
în esse nobilis animae constituatur". - „Insă cercul celest este numit alatyr de înţelepţii arabi. Aşadar, fiinţa 
sufletului este formată în sens de intelect şi determinată către alatyr. În acest fel provine sufletul nobil de la 
cauza primă, pentru a se constitui înfiinţa sufletului nobil." 

“Pentru stoici, teza determinismului circular celest reprezenta o teză comună care apare în numeroase 
fragmente. Cf., de exemplu, Veterum fragmenta stoicorum, ed. Arnim, II, fr. 625, celebru prin doctrina eternei 
reîntoarceri a identicului (tradusă în DAM, p. 250, nota 17). 

inferioară i se supune, precum în farmece sufletul cuiva, văzând o 
altă <persoană>, împiedică şi opreşte activitățile acesteia; căci ei 
spun că, prin virtutea unei naturi superioare, fie inteligență, fie 
stea, sufletul unuia este aşezat pe o treaptă superioară şi al altuia 
pe una inferioară, ca atare cel inferior este născut spre a fi mutat 
de către aprehensiunea celui superior, şi aşa se realizează 
farmecele; iar la ceea ce spune Aristotel, anume că între mişcător 
şi mişcat nu există intermediar, ei spun că <acest lucru> nu 
trebuie înţeles întotdeauna despre nemedierea locului sau a 
spațiului, ci despre nemedierea gradului superior şi inferior, dând 
exemplu cu privire la ceea ce a fost introdus mai înainte, întrucât 
organul imaginaţiei nu este nemediat față de vasele seminale şi 
totuşi, prin conceperea chipului femeii, vasele seminale se 
destind şi sămânța se revarsă datorita lipsei medierii dintre 
superioritate şi inferioritate, <nemediere> care se află între cel ce 
preia şi lucrul căruia i se ia. Acest lucru nu concordă pe deplin cu 
părerea Peripateticilor, fiind lipsit de îndoială faptul că între agent 
şi act, mişcător şi mişcat nu trebuie să existe o mediere a 
conjuncției şi a contactului. De aceea, noi spunem că, după cum 
căldura digestivă posedă o virtute dublă, o virtute asemănătoare 
căldurii focului, considerată în sensul ei propriu, care este 
arderea şi separarea celor ce sunt de gen diferit şi mistuirea, iar 
cealaltă <virtute> potrivit căreia este instrumentul sufletului (care 
este principiul vieţii), în conformitate cu care decide forma viului 
prin digestie, tot astfel mişcarea cerească are o dublă virtute: pe 
de o parte, precum este mişcarea corpului proiectat pe o orbită, şi 
în felul acesta mişcă corpurile, iar pe de altă parte, după cum se 
prezintă ca instrument al inteligenţei care pune în mişcare şi, în 
felul acesta, efectul ei este produs în sufletul sensibil prin formele 
corpurilor şi în sufletul intelectual prin formele iluminărilor, 
fiindcă, după cum am spus, formele care se realizează în ceva 
devin în acel lucru potrivit putinței celui ce primeşte, iar nu 
conform putinţei celui ce dă. Toate celelalte aspecte expuse aici 
sunt clare 

(13) La afirmaţia lui Gregorius, trebuie răspuns că el 
vorbeşte despre destin după cum se spunea de către unii (filosofi 
şi eretici, anume că impune necesitate lucrurilor, la fel cum 
spune poetul despre Paris: „Pe tine destinul te face să nu poți lăsa 
cele începute". 

(15) La faptul că se cercetează dacă destinul este I cauză sau 
cauzat, trebuie spus că el prezintă o asemănare cu cauza ordinii 
universale a vieţii şi ființei şi astfel este ceva <specific> cauzei, 

deşi nu este cauză adevărată. lar după cum pătrunde în lucrurile 
generate, el este o dispoziție cauzată, deşi exprimă asemănarea 
cu cauza, fiind formă ce conține cursul ființei şi vieţii într-o 
manieră mobilă şi contingenţă. 

(19) La ceea ce se argumentează cu privire la gemeni, trebuie 
spus că, deşi am putea argumenta că într-o unică împreunare 
sămânța este aruncată împrăştiat şi este amestecată împrăştiat 
de matrice, astfel că nu există o unică oră a conceperii gemenilor, 
chiar dacă am accepta că aceştia ar fi concepuțţi la o oră unică, 
totuşi centrul inimii acestora de la care începe să se formeze fătul 
nu este unul; şi, dacă este modificat centrul, este necesar să fie 
modificat întreg cercul. Şi astfel, orizontul! lor nu este unul, nici 
unghiurile nu sunt aceleaşi, nici aceeaşi dispoziție a caselor. Şi 
astfel, toată perioadă se diversifică şi, prin urmare, dispoziția 
fatală care pătrunde în lucrurile născute variază în mod 
obligatoriu. 

Prin aceasta se dezvăluie soluția la cele ce sunt cercetate cu 
privire la acest articol. 

(16-18) Celelalte <puncte> sunt simple şi evidente prin ele 
însele oricui. 


1 . a A GER b à îi 
„Orizontul" sufletului ar putea desemna, în opinia lui Albert, raportul de analogie al sufletului cu cerul. 


Termenul se referă în mod originar la limita circulară a cerului, însă el are o carieră filosofică mai bogată care îi 
impune b anumită conotaţie a intermedierii între suflet şi cer. Astfel, în Liber de causis sufletul este cauză a 
timpului (propoziţia 26), deoarece numai el numără anteriorul şi posteriorul, iar sufletul „este în orizontul 
eternității" (propoziţia 22). Faptul că traducătorul latin (Gerardus din Cremona) al tratatului arab a preferat 
acest cuvânt dovedeşte faptul că el se leagă de o tradiţie mai veche în care intermediarul între inteligibil şi 
sensibil era numit, de pildă în patristică, methorios, iar la Plotin el există „în limita inteligibilului" (Enneade, 4,2). 


"A 
l 


De altfel, atât Albert cât şi Sfântul Toma, comentează ideea sufletului că „horizon" în termenii distincției dintre 
sufletul care măsoară timpul şi timpul care este măsurat. Sfântul Toma recunoaşte chiar o identitate între suflet 
şi cer, ca orizont care divide eternul de coruptibil: În Librum de causis expositio, ed. Pera, p. 16, 5.61. „Loquitur 
enimme de anima quam attrihuunt philosophi corpori caelesti et propter hoc dicitur quod est în horizonte 
aeternitatis inferius et supra tempus. Horizon enim est circulus terminans visum et est infimus terminus 
superioris hemispherii, principium autem inferioris. Et similiter anima est ultimus terminus aeternitatis et 
principium temporis". - „Aici este vorba despre sufletul pe care filosofii îl atribuie corpului celest, şi din acest 
motiv se spune că se află în orizontul eternității mai prejos şi mai presus de timp. Căci orizontul este cercul care 
încheie vederea şi este limita inferioară a emisferei superioare şi principiul celei inferioare. Şi în acelaşi fel 


n A 
l 


sufletul este limita eternității şi principiul timpului." în schimb, Albert este de părere că existența sufletului în 
orizontul eternității îi conferă acestuia un statut cosmologic: cf. Albert, Dcpu, ed. Fauser, p. 71 r. 56-60: 
„Horizon enim superficies est secans et dividens ea quae sunt mundi inferioris, ah hâş quae sunt mumii 
superioris". - „Orizontul reprezintă suprafaţa secantă care divide cele ce sunt în lumea inferioară faţă de cele 
care sunt în lumea superioară." în acest context terminologic, afirmaţia din Despre destin conform căreia două 
suflete gemene au orizonturi diferite trebuie înţeleasă în sensul în care fiecare individual unic numeric poartă 
că individual universalul sufletului, pe care îl actualizează ca atare. 

Art. III. Dacă <destinul> impune necesitate lucrurilor 


În continuare, se cercetează dacă destinul impune necesitate 
lucrurilor 

(1) Şi se pare că da. Căci lucrul însuşi a cărui cauză este 
necesară este necesar; cauza destinului, însă, este cercul ceresc 
care este necesar. Deci şi destinul este necesar şi impune 
lucrurilor necesitate. 

(2) Totodată, destinul este măsura şi regula întregii fiinţe şi a 
vieții; lucrul supus regulii se raportează la regulă în mod 
obligatoriu; dar regula este necesară; deci se pare că destinul 
impune necesitate lucrurilor fatale. 

(3) De asemenea, cele superioare sunt mai puternice decât 
cele inferioare; cele superioare le trag pe cele inferioare în mod 
necesar spre dispoziţia lor. Însă, de vreme ce destinul este un lanţ 
prin care cele inferioare sunt ghidate spre cele superioare, se va 
vădi că destinul impune necesitate lucrurilor. 

(4) Apoi, Aristotel! afirmă că între mişcătoarele superioare şi 
cele inferioare se stabileşte o concordie precum armonia din 
corzile unei chitare. Dar pentru armonie este necesar ca cele 
inferioare să urmeze în toate dispoziția celor superioare; deci 
dispoziția celor superioare, pătrunzând în cele inferioare, le 
impune acestora necesitatea. 

Contra: 

Destinul pătrunde în lucrurile mobile, după cum s-a spus 
mai sus, şi survine prin lucrurile mobile. Dar, dacă lucrurile 
mobile sunt mişcate, atunci sunt mişcate şi cele ce se află în 
acestea: deci destinul este o dispoziție schimbătoare în lucrurile 
diverse; aşadar, el se raportează contingent la lucruri şi nu 
impune necesitate. 

Soluție: 

Trebuie stabilit că destinul se modifică din mai multe cauze, 
după cum am spus mai sus, şi de aceea nu impune vreo 
necesitate lucrurilor, ci înclină spre influențele celor celeste, cu 
condiția că dispoziția mai puternică din materie, care produce o 
mişcare contrară, să nu se opună. Şi de aceea Aristotel, în Despre 
somn şi veghe,]l?, aseamănă mişcătoarele de acest fel cu nişte 
sfetnici şovăitori; căci sfetnicii înţelepţi conving pe baza unor 
argumente sigure că trebuie înfăptuit ceva cu folos, lucru pe care 


"Cf. Aristotel, Metafizica, 985b 23-986a 5. 
Set Aristotel, Despre somn şi veghe,ll, 463b 26-28, unde Aristotel invocă exemplul unor oameni nepricepuţi ale 
căror previziuni sunt informate de evenimente. 

totuşi, datorită întâmplărilor inferioare care devin contrare, îl 
retractează, şi atunci legea sfatului celor înţelepţi se destramă. lar 
expresia lui vrea să spună că adeseori, prin intervenţia altor 
hotărâri, planurile celor înţelepţi se modifică, căci, după cum 
spune Aristoteli!, regula construcției în Lesbos se modifică după 
lucrul construit. Lesbos este insula în care pietrele nu pot fi 
cioplite după o linie dreaptă şi de aceea trebuie ca regulă conform 
căreia sunt cioplite să se modifice întrucâtva după clădirile însele. 
Şi aşa se petrece cu dispoziția ființei şi vieţii celor inferioare, în 
care, datorită cauzelor care se află în materie, adeseori dispoziția 
înțeleaptă a cercului ceresc se schimbă şi însăşi dispoziția ce 
pătrunde în lucrurile mobile, numită destin, gravitează, 
înclinându-se în afara rectitudinii celor cereşti, datorită 
numeroaselor transformări opuse ale celor inferioare. 

(1) La primul <argument>, trebuie spus că este necesară 
cauza destinului, dar de aici rezultă numai existența să necesară, 
fără să rezulte în continuare că ar impune necesitate lucrurilor, 
fiindcă nu se inserează în ele conform putinței celor cereşti, care 
sunt necesare, ci conform putinței celor inferioare, care sunt 
întru totul schimbătoare şi contingente. 

(2) La al doilea <argument>, trebuie spus că relația care se 
stabileşte între <lucrul> care conferă o regulă şi cel care o 
primeşte este necesară, ca şi relația stabilită între părinte şi fiu. 
Dar, deoarece modificarea cauzează relația şi <totodată> 
distrugerea ei, modificarea care este în lucrurile mobile se 
constituie în cauza faptului că lucrul care primeşte regulă nu 
urmează regulă [şi nu se ţine de ea] şi în această privință este 
lipsit de o regulă. 

(3) La <argumentul> al treilea, trebuie spus că, deşi cele 
superioare sunt mai puternice decât cele inferioare, totuşi, 
datorită neputinței celor inferioare, se justifică faptul că nu toate 
pot urma efectele celor superioare, şi până aici dinspre partea 
acestora din urmă se rupe lanţul. 

(4) La al patrulea <argument>, trebuie precizat că slăbirea 
întinderii coardelor induce în chitară disonanța; şi, la fel, 
modificarea şi alterarea celor inferioare determină disonanţă față 
de influențele celor superioare; de aceea, Damaschin? afirmă că 
cele superioare sunt anumite semne ale celor inferioare, dar în 
nici un fel nu constituie cauza actelor noastre. 


Icf, Aristotel, Etica Nicomahica, 1137b 30-32. 
*Cf. loan Damaschin, Despre credinţa ortodoxă, Îl, cap. 7, în PG, vol. 94, 893a. 
20 


Art. IV. Dacă destinul poate fi cunoscut 


În continuare, se cercetează dacă destinul poate fi cunoscut. 

(1) Şi s-ar părea că nu; căci de vreme ce există efectul 
cercului ceresc şi o anumită asemănare cu el, după cum forma 
vreunei ordini este asemănătoare însăşi cauzei aceleiaşi ordini - şi 
în cercul ceresc trebuie luate în calcul <aspecte> infinite în ceea 
ce ne priveşte, precum stelele în număr şi specie, virtuțile şi 
pozițiile acestora în mişcarea de revoluție şi în afara ei, distanţele, 
conjuncțiile şi mărimea unghiului sub care pătrunde raza, partea 
de şansă, gradele de lumină şi de umbră din puțurile şi turnurile 
existente şi <aspecte> de acest fel infinite în ceea ce ne priveşte, 
se va vădi că efectul acestuia nu poate fi ştiut de către noi. 

(2) Totodată, cercul îl conţine pe dătătorul vieţii, al norocului, 
al simțului şi al intelectului. Acestea sunt numite de către 
astrologi hyleg şi alchochoden; căci altfel el nu ar putea fi măsura 
întregii vieți, fiindcă nu ar include principiul vieţii, ora 
începutului tuturor orelor este ora căderii seminței în matrice. 
Dar acest lucru nu ne este dat spre cunoaştere. Deci va fi 
ignorată forma dispoziției întregii vieți şi astfel dispoziția fatală a 
lucrurilor nu poate fi cunoscută. 

(3) Şi acest lucru este vădit din efecte, căci sunt unele a căror 
perioadă pare a fi una şi totuşi accidentele acestora în sine, ca 
partea bărbătească şi femeiască, nu sunt aceleaşi, iar 
cunoaşterea cauzei acestui lucru nu se justifică din efectul 
cercului ceresc. 

(4) La fel, se întâmplă că cel născut în luna a opta moare 
adesea, iar cel născut în luna a şaptea trăieşte. 

(5) De asemenea, în cazul gemenilor, dintre care unul este de 
parte bărbătească şi celălalt de parte femeiască, foarte rar se 
întâmplă ca cel de parte bărbătească să trăiască, în schimb cel de 
parte femeiască supravieţuieşte uneori; şi este fie imposibil, fie 
foarte dificil a explica din cercul ceresc cauza acestor lucruri. 

(6) La fel <se spune>: că, dacă luminătorii se află în capul 
Algol sau al Gorgonei, iar Marte îi va iradia prin căutătură 
potrivnică, după cum spune Ptolemeu!, celui născut i se vor tăia 
mâinile şi picioarele şi, ciopârțţit fiind, va fi ridicat pe cruce. 

(7) Apoi, cu privire la <teoria> care spune că, dacă Luna se 
află în Leu, să nu te îmbraci cu haine noi, este dificil să îi 
descoperi cauza din cercul ceresc, iar dacă concluziile de acest tip 


"Cf, Ptolemeu, Centiloquium, verbum 73, ed. Veneta, f. 114 

ar putea fi cognoscibile, ele ar fi ordonate după acele principii din 
care ar putea fi extrase pe cale silogistică. Dar nu pare a exista 
vreo cale a rațiunii, căci nu rezultă: Luna este în Leu, atunci este 
rău să porți haine noi. Sau: <dacă> luminătorii se află în capul 
Gorgonei şi iradiația potrivnică a lui Marte îi cată de la un sfert 
<din circumferință> sau dinspre partea opusă în diametru, atunci 
cel născut va fi ridicat pe cruce. 

Soluție: 

Trebuie spus că există două părți ale astronomiei, după cum 
precizează Ptolemeu!: una cu privire la pozițiile celor superioare, 
cantitățile acestora şi pasiunile specifice, iar la aceasta se ajunge 
prin demonstraţie. Cealaltă se referă la efectele astrelor în cele 
inferioare, <efecte> care sunt receptate în lucrurile schimbătoare 
în mod schimbător şi de aceea la această <parte> nu se ajunge 
decât prin interpretare şi trebuie că astronomul să se raporteze în 
această privinţă la ceva fizic şi să facă interpretarea din semne 
fizice, însă interpretarea, din moment ce provine din semne 
schimbătoare, generează o deprindere de o certitudine mai 
scăzută decât poate fi ştiinţa sau opinia. Căci dacă semnele de 
acest tip sunt comune şi schimbătoare, nu se poate obţine din 
acestea o cale silogistică, prin aceea că, nici în toate, nici în 
majoritatea, nu includ un semnificat <unic>, ci, în ceea ce le 
priveşte, sunt anumite judecăţi schimbătoare din multe cauze, 
după cum se dezvăluie prin cele spuse anterior. De aceea, 
adeseori astrologul spune adevărul, deşi nu se întâmplă ceea ce 
spune, fiindcă afirmația lui s-a referit la dispoziția întru totul 
adevărată a celor celeste, dar această dispoziţie este înlăturată de 
<facultatea> schimbătoare a celor inferioare. 

(1) La primul <argument> trebuie spus că, într-adevăr, multe 
lucruri (şi infinite în privința noastră) ar trebui luate în calcul, 
deşi se iau în calcul foarte puţine cărora li se supun altele şi 
interpretarea lor este socotită previzibilă. De aceea, Ptolemeu? 
spune că ghicitorul nu trebuie să judece decât în mod probabil şi 
în general, datorită cauzelor superioare generice pe care cauzele 
proprii lucrurilor le exclud de cele mai multe ori. 

(2) La celălalt <argument> trebuie răspuns că o atare oră se 


KS Ptolemeu, Quadripartitum, tr. 1, cap. 1. Pentru taxonomia ştiinţei cerului, trebuie amintit faptul că, în mod 
tradiţional, după Aristotel, Metafizică, 997b etc, astronomia este o ştiinţă care se ocupă cu corpurile ideale şi 
este una dintre ramurile matematicii, alături de aritmetică, geometrie şi muzică. Pentru ramurile intrinseci ale 
astronomiei vezi şi Boetius din Dacia, Despre eternitatea lumii, $. 8, în DAM, pp. 148-151.ra. 
Se Ptolemeu, Centiloquium, verbum 1, ed. Veneta, f. 107ra. 

cunoaşte cu greu şi de aceea a fost găsit ca remediu să se ia un 
ascendent de grad ocult, adică o adecvare a cercului la ora 
conjuncției sau a întâmpinării luminătorilor, fiindcă acela are 
influență față de întreaga 

Naştere care urmează foarte curând, sau să se ia un 
ascendent la naşterea din pântece. 

(3) La următorul, trebuie precizat că pe cale silogistică nu 
poate fi cunoscută concluzia interpretării; totuşi, imperfecțiunea 
ştiinţei nu împiedica, după cum spune Ptolemeu, să se cunoască 
ulterior lucrul care poate fi cunoscut ulterior, aşa cum se petrece 
în previziunea viselor. Căci între imaginea onirică şi interpretarea 
visului nu există o cale silogistică; şi aşa este în cazul tuturor 
părerilor interpretabile. 

(5) La ceea ce se cercetează cu privire la deosebirea sexului la 
gemeni, trebuie precizat că sexul feminin se realizează 
întotdeauna cu prilejul vreunei deficiențe de principii. Căci, dacă 
sămânţa bărbatului este producătoare şi formativă, prin virtutea 
formativă pe care o deţine în ea însăşi, întotdeauna determină 
forma bărbatului din intenţie proprie, dacă nu este împiedicată de 
calitatea materiei, şi de aceea sexul feminin apare din deficiență, 
natura particulară neintenționând niciodată să facă femeie; dar, 
de vreme ce din partea naturii universale nu poate fi mai bine, se 
creează un ajutor al generării şi nu un generant în sens propriu, 
aceasta fiind femeia. Şi aceasta este ceea ce vrea să spună 
Domnul în Geneză, II, 18: „Mi este bine" spune El, pentru om", 
adică pentru bărbat, „să fie singur, să-i facem un ajutor pe potriva 
luti. De aici rezultă că deosebirea sexului la gemeni provine din 
deficiența principiilor naturale într-o anume parte a seminței, iar 
nu din perioada cerească. În schimb, faptul că la astfel de gemeni 
cel de parte bărbătească moare mai des se explică din aceea că 
materia a fost rău împlinită de virtutea formativă, de vreme ce 
astfel de gemeni sunt generat din divizarea unei semințe, fiindcă 
dacă ar fi fost bine împlinită, şi pe unul şi pe altul i-ar fi format în 
bărbat. Dar materia bărbatului necesită o desăvârşire mai mare şi 
mai bună decât materia femeii, de aceea bărbatul rămâne bolnav 
şi slab, avându-şi cauza morții din nedesăvârşirea materiei; dar 
femeia, căreia îi este suficientă o împlinire puţină datorită 
fragilității corpului ei, supravieţuieşte uneori; cel mai des totuşi 
ambii mor. 

(4) La ceea ce se expune cu privire la luna a opta, în mod 
greşit au spus unii că cel născut în luna a opta moare mai des 
fiindcă a opta lună este atribuită lui Saturn, al cărui frig şi 

uscăciune îl ucid pe cel născut. Căci este dovedit fals prin aceea 
că mulți dintre aceia care trăiesc mult în astrologie sunt 
considerați fii ai lui Saturn. Deci, cauză nu se află în cercul 
ceresc, ci în principiile naturii. Căci luna, după ale cărei 
conversiuni sunt măsurate conceperile şi impregnările, după cum 
spune Aristotel!, este mai dominatoare. Luna este un alt soare, 
prin aceea că primeşte lumină de la soare şi ceea ce soarele face 
într-un an, luna îndeplineşte în decursul evoluţiei lunare. Căci de 
la lună nouă până la primul pătrar, ea e caldă şi umedă precum 
timpul primăvăratic; de la primul pătrar până la lună plină, este 
caldă şi uscată precum vara; de la lună plină până la ultimul 
pătrar este rece şi uscată precum toamna; de la ultimul pătrar 
până la conjuncţie este rece şi uscată precum iarna. Însă, în 
fluxul şi refluxul mării se vede faptul că ceea ce este născut 
reprezintă o mişcare a unei umori. Acest flux şi reflux, în mijlocul 
fazelor lunii, care este ziua a paisprezecea, revine la cerc prin 
descendență şi ascendență. Căci dacă fluxul mării este minim va 
reveni la acelaşi punct al puţinătății în ziua a paisprezecea. Deşi 
luna, la jumătatea fazelor ei, nu parcurge decât jumătatea 
cercului său, totuşi mişcarea de creştere, venind din sens opus, îi 
completează cealaltă jumătate a cercului. Căci luna, în oricare 
lună, se află de două ori în creştere, bineînţeles în momentul 
întâmpinării şi conjuncției cu soarele, în conjunctie, lună ia de la 
soare lumina vie şi, de vreme ce Venus nu se îndepărtează 
niciodată de soare şi stăpâneşte mişcarea umorii seminale, luna 
preia virtutea lui Venus, când intră în conjuncție cu soarele. Şi 
astfel, din propria virtute mişcă umoarea, din virtutea soarelui 
revarsă viața umorii mişcate şi din virtutea lui Venus mişcă 
procrearea seminţei spre formele care convin procreării. Şi fiindcă 
Mercur este cu soarele, Mercur are virtutea contopirii, datorită 
numeroaselor sale arat pe care le deține asupra oricărei alte 
planete. Luna, la rândul ei, preia această virtute prin conjuncția 
cu el şi, datorită acelei conjuncții, sămânța bărbatului şi a femeii 
se mişcă spre contopire. Astfel, prin conversiunile sale, luna 
cauzează şi reglează contopirile, concepțiile şi impregnările, însă 
în procreare se regăsesc şapte schimbări necesare. 

Prima dintre acestea este conversiunea seminței, mai cu 
seamă la forma inimii în raport cu care se formează tot restul. 

A doua este distingerea materiei spre forma părților 
principale care posedă şi virtuți creative, după cum ficatul 


Icf, Aristotel, Despre generarea animalelor, IV, 2,767a 5-7. 

creează virtuțile naturale, creierul, virtuțile animale şi vasele 
seminale, virtuțile formative ale zămislirilor. Şi, de aceea, în a 
doua schimbare pătrund în punctul inimii trei vezicule pe care le 
face spiritul îndreptat spre locul creierului, al ficatului şi al 
vaselor seminale. 

A treia schimbare o reprezintă distingerea materiei când 
vezicula creierului urcă în sus, vezicula ficatului puţin mai jos, 
spre dreapta, şi cel mai jos coboară vezicula vaselor seminale, iar 
această coborâre şi urcare sunt determinate de suflul spiritului 
care se află în inimă. 

A patra schimbare este distingerea întregii materii, spre a se 
distribui în locurile părților secundare care nu posedă virtuți 
creative; această distingere înfăptuieşte de asemenea suflul 
inimii. Acest suflu perforează şi extinde materia. Perforând, el 
realizează vieţile arterelor, venelor şi ale nervilor, iar prin 
extindere, distribuie materia fiecărei părți în locul ei propriu. 

A cincea schimbare este transpunerea materiei în forma 
membrelor, formă pe care n-ar putea-o primi dacă nu ar fi 
umedă, iar această schimbare o face puterea formativă a inimii, 
îndreptată spre locul membrelor prin suflul spiritului. Însă 
membrele configurate nu sunt apte să primească virtutea 
mişcătoare şi operativă decât prin consolidare şi legare. 

Acestea se împlinesc în cea de-a şasea schimbare prin 
căldura inimii răspândită împreună cu spiritul în membre, 
<căldură> care, uscând fluidul umed, consolidează şi întăreşte 
îmbinările şi înlănțuirile. 

În cea de-a şaptea schimbare se revarsă dinspre inimă 
mişcarea în toate membrele, prin virtuțile mişcătoare. Şi, de 
vreme ce întreaga mişcare a procreării provine de la lună, după 
cum deja s-a spus, trebuie ca ea să se împlinească în şapte 
conversiuni ale lunii la om, care este viețuitorul cel mai 
desăvârşit. Deşi aceste schimbări ale seminței nu se realizează 
succesiv conform numărului lunilor, totuşi desăvârşirea lor nu 
are loc decât după ce a fost completat numărul conversiunilor în 
cele şapte luni. lar la animalele diferite de om, acest lucru nu se 
constată în mod regulat datorită precarităţii legăturilor lor, unele 
necesitând un timp mai îndelungat, ca elefantul, altele unul mai 
scurt, însă, după ce s-au împlinit aceste şapte conversiuni ale 
seminței, embrionul are cele ce se cer în mod necesar. Dar, după 
cum afirmă Galenus, virtutea formativă se raportează la materie 
sub trei aspecte: căci uneori materia este redusă şi virtutea 
abundentă, alteori sunt proporționate în mod egal, alteori virtutea 

este deficientă şi materia supraabundentă, şi când virtutea este 
abundentă, iar materia redusă, <procreaţia> este terminată la 
încheierea celei de-a şaptea luni; atunci virtutea abundentă 
realizează mişcarea puternică spre ieşirea <în lume>, copilul se 
naşte, trăieşte şi este realizat mic la trup, dar foarte agil în 
activităţi. Însă, când virtutea şi materia sunt adecvate şi când 
materia este supraabundentă, atunci <procreația> nu este 
completă în luna a şaptea, ci se odihneşte în decursul unei 
conversiuni a lunii, care este luna a opta şi, după ce a fost 
împlinit acest parcurs, în luna a nouă se mişcă spre ieşirea <în 
lume>, se naşte în luna a noua şi trăieşte, Şi aceasta este 
naşterea, aşa cum se petrece ea în aproape toate cazurile, însă, 
dacă virtutea este deficientă datorită nesupunerii materiei, 
mişcarea se realizează în luna a şaptea, când virtutea mişcătoare 
este dată şi este încheiată cu greu şi în mod precar abia în luna a 
opta, iar atunci <copilul> se naşte şi moare de cele mai multe ori; 
şi acest lucru nu rezultă din perioadă, ci datorită coruperii 
principiilor naturale. Dar cele care au fost spuse, sunt în general 
adevărate, deoarece complexităţile femeilor şi ale climatelor 
determină multă variaţie. De fapt, eu am văzut-o pe una care a 
născut în luna a unsprezecea un copil de o foarte mare greutate, 
iar Aristotel! afirmă că el a văzut-o pe una care a născut în luna a 
paisprezecea. 

(6) La ceea ce se expune cu privire la naşterea în capul 
Gorgonei, trebuie precizat că acele stele sunt funerare şi indică 
un deznodământ monstruos al vieţii. De aceea însuşi Perseu îşi 
ține capul înclinat cu fața într-o parte în acest loc. Dar aceasta, 
după cum am spus mai înainte, nu impune necesitate lucrurilor, 
ci o înclinare uşoară şi schimbătoare. 

(7) Acelaşi mod de rezolvare este valabil şi în privinţa 
îmbrăcării unei haine noi, când luna se află în Leu; căci, după 
cum radiația perioadei imprimă dispoziția ordinii ființei şi a 
duratei în lucrurile naturale, tot astfel se imprimă şi în cele 
artificiale. 

(8) De aceea figurile imaginilor magice sunt proiectate a se 
realiza după aspectul stelelor. 


Art. V. În ce tip de cauză se include destinul 


Ceea ce se cercetează, anume, în ce tip de cauză se include 


“ef, Aristotel, Historia animalium, 584b 18-20, cu precizarea faptului că Aristotel se referă, de fapt, la 11 luni şi 
nu la 14, aşa cum susţine Albert („s-ar părea că a născut într-un interval de unsprezece luni"). 

<destinul>, a fost soluționat deja prin cele de mai înainte, 
întrucât în realitate nu este cauză, ci este ceva ce ţine de cauză; 
căci este o formă a ordinii ființei şi vieţii, având imaginea 
virtuților cercului ceresc, aşa cum spunem uneori că unele nu 
sunt în realitate nici ființe, nici neființe, ci sunt ceva ce ţine de 
ființă, precum sunt cele care se află în suflet şi potrivit cu unele 
mişcări şi cu timpul, după cum afirmă Avicennal. 

(1) Unii totuşi se străduiesc să demonstreze că ar fi cauză, 
prin aceea că Platon aşază stelele pe acelaşi plan cu cele ce se 
nasc, în care se află forme care sunt cauzele lucrurilor generate şi 
regulă a ființei şi vieții acestora. Căci el aduce un zeu al zeilor 
care le vorbeşte zeilor corporali, care sunt stelele, zicând: „Cât 
despre acelea <... >" - adică cele generate în lucrurile inferioare - 
„eu le voi realiza punându-le sămânţa şi vi le voi da, iar vouă vă 
rămâne să faceți la fel'2. Şi le-a recomandat să supravegheze 
deopotrivă cu el în natură atât cultivarea pietăţii, cât şi îngrijirea 
dreptăţii, să îl înalțe pe acesta la ei după destrămarea învelişului 
pământesc, înțelegând prin „pe acesta" pe omul pios al cărui 
intelect este nemuritor şi ocupă după moarte aşezările siderale, 
tot aşa cum el a coborât din semănătura constelaţiilor în 
generare. De aceea, <zeul> a spus că, descinzând prin cercurile 
planetelor, sufletele îşi primesc facultățile: memoria, inteligența, 
voința şi celelalte de acest fel, aşa cum arată Macrobius în 
Comentariul la visul lui Scipio’. 

(2) Acest lucru pare a-l atinge Ovidiust, care vorbeşte despre 
Calea Lactee şi spune: „acesta e drumul celor aleşi spre bolțile 
marelui tunător". 

(3) Acest lucru este vădit şi prin raționament, fiindcă pare a 
exista o unică natură a lucrurilor al căror act esențial este unul; 
iar în conceperea adevărului pare a exista un unic act esențial al 
inteligenței cereşti şi al inteligenţei omului, deci o unică natură. 

(4) Mai departe: relația unică, a oricăror forme a căror natură 
este una, este raportată la un corp de o natură unică, în 
eventualitatea în care s-ar afirma că se află în vreun corp. Însă 
relația inteligenței cereşti este cu o stea sau cu o planetă 
corespondentă sieşi; deci şi în cazul omului de natură 
intelectuală relaţia va fi spre o stea corespondentă. 


Red Avicenna, Metafizică, tr. 4, cap. 6, ed. Veneta, f. 72v-73ra. 
Ke Platon, Timaios, 41c-42b. 
ed Macrobius, Commentarium în somnium Scipionis, |, cap. 12, ed. Willis, p. 47, v. 30 sqq. 
‘cf. Ovidius, Metamorfoze, |, 170. 

(5) Aceasta reiese şi din afirmaţia Comentatorului asupra 
Metafizici, XI!, unde spune că limita desăvârşirii intelectului 
omului are loc dacă după moarte se alipeşte motorului ceresc. 

Soluție: 

Trebuie precizat că este fals şi eretic a spune că sufletele 
intelectuale ar descinde de la o stea corespondentă <lor>, căci 
această opinie a aparținut filosofilor egipteni, anume că sufletele 
intelectuale întocmite în stele de către un zeu al zeilor sunt 
împovărate cu învelişul trupesc în care sunt înveşmântate la un 
moment dat şi sunt apăsate de acea greutate spre corpurile 
generabile şi coruptibile, apoi, purificate fiind de acel <trup> prin 
cultul pietăţii şi al justiţiei, se întorc la stelele cărora le 
corespund. Însă, ei au spus că învelişul trupesc ajunge la 
sufletele intelectuale în acelaşi fel în care sufletul se îmbuibă față 
de plăcerea hrănirii trupului. 

Căci ei au spus că corpurile planetelor se hrănesc cu foarte 
subtilul vapor al mlaştinilor scitice, aşezate între cele două 
solstiții între care se află cea mai mare răspândire a planetelor. Şi 
astfel, atunci când îl atrag sunt apăsate de greutate şi se retrag, 
iar când îl asimilează se uşurează şi îşi organizează cursul; acest 
lucru foarte subtil din sfera focului şi a aerului ei îl numeau 
nectarul zeilor. Şi în felul acesta au spus că învelişul trupesc 
ajunge la sufletele aşezate în stele. Ereticii, luându-şi de la 
această opinie prilejul greşelii, au spus că toate sufletele făcute în 
cer laolaltă cu îngerii au fost transpuse în aceste corpuri 
pământeşti datorită păcatului pe care l-au comis acolo, pentru ca, 
purificându-se aici între timp, să revină în locurile cereşti. 
Aceasta ar spune David (în Psalmul CXLI, 8): „Scoate din temniță 
sufletul meu ca să se mărturisească numelui Tău". Aşadar, 
respingând acestea, noi spunem laolaltă cu Aristotel?, în Despre 
cauzele proprietăților elementelor şi a planetelor, că atunci când 
apa bărbatului cade în matricea femeii, se coace în aceasta 
printr-o coacere puternică şi devine o bucată de carne, iar în ea 
se creează sufletul, prin porunca lui Dumnezeu. 

(1,4) Deci, ceea ce Platon spune că este diseminarea sufletelor 
în stele este spus prin raționamentul analogiei care este în 
proporționarea intelectului uman la intelectul inteligenţei cereşti. 


Icf, Averroes, În Metaphysicam comm., comm. 38, ed. Veneta, 1560. 
2 cf. Pseudo-Aristotel, De causis et proprietatibus elementorum, în Aristotelis Opera cum Averrois 
commentaria, ed. Veneta, 1560, t. 6, p. 281a (termenul aqua apare, notează ediția citată, înlocuit în unele 
lecțiuni cu sperma). 

Stelele nu se 

Retrag decât dacă primesc această sarcină, după cum însuşi 
zeul zeilor afirmă că el însuşi face semănătura acestora; căci 
această însămânţare nu este în Dotenta care poate Fi anterioară 
actului, ci este însăşi acțiunea naturii intelectuale. 

(2) lar afirmaţia lui Ovidius este metaforică, fiindcă nu se 
ajunge „spre bolțile marelui tunător" decât prin calea candidă, prin 
candoarea inocențţei şi a justiției. 

(3) La ceea ce se argumentează prin raționamentul 
<următor>, trebuie precizat că este unică natura acelora al căror 
act esenţial unic urmează egalitatea firii. Însă a înţelege şi a 
contempla în mod intelectual nu este specific inteligenţei cereşti 
şi sufletului rațional prin egalitatea firii, ci prin anterior şi 
posterior, fiindcă intelectul inteligenţei este lipsit de continuu şi 
timp, fără corelare şi însăşi realitatea primă a lucrurilor. Însă 
intelectul nostru este caracterizat de continuu şi timp, 
raportându-se la realitățile prime ale lucrurilor precum ochiul 
liliacului la lumina soarelui. A deține înțelegerea prin anterior şi 
posterior se desprinde însă din natura superioară şi inferioară 
care se deosebesc în mod specific. 

La afirmația Comentatorului, trebuie spus că alipirea nu are 
loc conform naturii unice şi comune, ci conform obiectului unic şi 
comun al cercetării care vizează fericirea de după moarte, după 
cum spune Aristotel! în cartea Despre cer şi lume că, în afara 
cerului, nu există timp nici loc, ci viaţă fericită, înțelegând prin a 
fi în afara cerului ceea ce se află deasupra cursului constelațiilor, 
în locul tihnitei contemplări a fericiților. 


"Cf. Aristotel, Despre cer, |, 9, 279a 11-12. 


Principiul cerului şi tratatul despre 
destin al lui Albert cel Mare 


„philosophice loquendo, 
Intelligentia est motor orbis" 


Folosirea termenului „philosophia"” în opera lui Albert cel 
Mare uimeşte mai întâi printr-o semnificație puţin obişnuită a 
termenului şi, în al doilea rând, prin viziunea pe care călugărul 
dominican o are asupra împărțirii şcolilor filosofice tradiționale. 
Plecând de la explicitarea acestor două situaţii, este posibilă 
înțelegerea manierei în care Albert gândeşte tema destinului şi 
ființarea în lume a omului. 

În privința primei observaţii, în tratatul Despre cincisprezece 
probleme!, scris în jurul anului 1270, Albert dezbate câteva 
chestiuni legate de natura subiectului gânditor, de determinismul 
astral, de liberul arbitru şi de demonstrabilitatea creaţiei. În 
fiecare dintre aceste dezbateri, criteriul după care el judecă 
validitatea unei demonstraţii este măsura în care ea „a fost 
determinată în filosofie” (cap. 4). Afirmaţii cum sunt „sufletul 
uman este, potrivit filosofilor, o imagine a lumii" (cap. 4) sau 
„potrivit filosofilor, nimic din ceea este formă cu adevărat nu se 
corupe (cap. 7) ar putea conduce la ideea că Albert nu are în 
vedere prin termenul de „philosophia” numai o disciplină 
abstractă şi distinctă de propria ei istorie, situată în planul unei 
proceduri formale, deosebite de o metodă (eventual) teologică?, ci 
el pare că se referă mai degrabă la un sistem al lumii pus în 
seama unei tradiții precise, invocate ca argument de autoritate. 
Acesta este cazul pasajului din Despre destin invocat în motoul 
nostru („filosofic vorbind, inteligența este motorul lumii") care ar 
putea însemna, într-o parafrază posibilă, faptul că, invocând 
tradiția peripatetică greco-arabă, care pătrunsese în mediul 


"Cf. DUI, ed. Bilingvă, pp. 94-139. Din cele 15 teze discutate, primele 13 au fost cenzurate de episcopul Etienne 
Tempier al Parisului la 1 decembrie 1270. 
“Deşi în capitolul 6 are în vedere filosofia ca procedeu al „rostirii cu rațiune a tot ceea ce se rostește", cf. DUI, p. 
117. 

filosofic latin la începutul secolului al XIII-lea, se poate spune că 
inteligența, ca ipostază ierarhică de inspiraţie peripatetică şi 
neoplatoniciană, rostită fie echivoc fie univoc despre intelectul 
universal şi cel uman, poate fi înțeleasă ca sursă a ordinii, a vieții 
şi a sensului evenimentelor lumii sublunare. Compunând această 
parafrază, vom fi datori să explicităm secvențele ei. 

În al doilea rând, Albert are o viziune asupra istorici filosofiei 
care, deşi este uşor explicabilă, poate totuşi uimi: el organizează 
întreaga tradiţie filosofică în trei şcoli principale: epicurei, stoici şi 
peripateticieni!, unde epicureii îi reprezintă în general pe atomişti, 
cunoscuți indirect de Albert, stoicii îi reprezintă, alături de 
stoicismul tradițional, pe Platon, pe Hermes Trismegistul şi pe 
Pythagora?, iar peripateticii sunt Aristotel, Alexandru, Teofrast, 
Avicenna, Algazel şi Averroes. Subscriind el însuşi cel mai adesea 
tezelor peripatetice, taxonomia lui Albert, deşi amestecă tradițiile 
şi propune adesea atribuiri doctrinare aberante, ascultă totuşi de 
un criteriu ferm: în monografia să recentă dedicată părintelui 
dominican, Alain de Libera susține faptul că acest criteriu este 
modul în care fiecare dintre tradiții concepe realizarea ființărilor 
particulare: fie prin intermediul circulației corpusculilor, fie prin 
acordarea unor forme materiei preexistente (ipoteză legată de 
numele lui Avicenna, de la care scolastica a moştenit conceperea 
divinității ca dătătoare de forme - Dator formarum), fie prin 
realizarea unei forme în materie (eductio formarum - concept 
atribuit de Albert tradiției peripatetice)*. Datorită acestor două 
remarci, se poate înțelege de ce referința filosofiei este cel mai 
adesea tradiția peripatetică, aşa cum înțelegea Albert să o 
reconstruiască. Ori, în această tradiție care începea cu opera 
aristotelică, la care se adăugau cele câteva apocrife pe care Albert 
le atribuia Filosofului (mai cu seamă celebrul Liber de causis), 
apoi câteva opuscule ale lui Alexandru din Afrodisia, comentariile 
lui Averroes la textele lui Aristotel, secondate de tratatul Despre 
suflet şi Metafizica lui Avicenna şi de tratatul Despre intelect şi 


"Cf. Albert, De causis et processu universitatis (pe care îl vom nota de acum în mod convenţional, Dcpu), |, tr. 1, 
cap. 1: „Cât priveşte primul principiu al tuturor lucrurilor, se pare că stoicii, epicureii şi peripateticii au constituit 
tradiţii deosebite". 
*Cf. Alain de Liberă, Albert Le Grand et la philosophie, ed. J. Vrin, Paris, 1990, p. 121. 
“Cf. Alain de Libera, Ibidem, pp. 122 sqq. 
“Pentru împărţirea operată de Albert înăuntrul tradiţiei peripatetice, cf. Despre cincisprezece probleme, 1, în 
DUI, pp. 96-98. 

obiectul său al lui Alfarabi!, ar putea fi recunoscut un principiu 
ale cărui consecinţe ghidează, în opinia noastră, sensul tratatului 
Despre destin. Acest principiu postulează existența unui 
intermediar între absolutul divin şi lumea sublunară, astfel încât 
acest intermediar este însuflețit, corporal şi totodată inteligibil. 
Folosind într-un sens foarte larg termenul „cer', vom numi acest 
principiu în cele de mai jos „principiul cerului". Deşi el 
funcționează, evident, foarte variat de la un autor la altul în 
cadrul tradiției peripatetice, faptul că Albert îl înțelege ca pe o 
unitate impune cercetării noastre examinarea surselor acestui 
principiu şi a urmelor sale prezente în Despre destin. 

S-ar putea spune, urmărind de fapt întreaga traiectorie a 
„principiului cerului” în filosofia secolului al XIII-lea, că el 
presupune trei trăsături principale care au provocat tot atâtea 
conflicte doctrinare. Mai întâi, „cerul' la care facem referință, 
adică un concept obţinut din sinteza relativă a cerului platonico- 
aris-totelic cu tema ierarhiilor sufletului şi ale inteligenței la 
Plotin şi la Proclos, este intermediar între Dumnezeu şi lumea 
creată, iar această intermediaritate a condus la interogațţii asupra 
capacităţii divine de a cunoaşte singularele nemediat de 
universalitatea inteligenței celeste2, sau asupra puterii divine de a 
acționa asupra celor coruptibile altminteri decât prin guvernarea 
mişcării circulare perfecte a astrelor cereşti, în al doilea rând, 
această mişcare circulară perfectă asigură generarea şi coruperea 
lumii sublunare. Ideea a fost moştenită din Timaios-ul platonician 
şi din tratatul aristotelic Despre cer, împreună cu o serie de 
fragmente celebre din Metafizica (de pildă, ordinea lumii şi a 
cerului expusă în cartea a IX-a, cap. 8, ca o ilustrare a 
principiului anteriorității actului față de potentă3). Această idee a 
condus, pentru latini, la disputele doctrinare privind 
demonstrabilitatea creației în timp şi eternitatea lumiit. În al 
treilea rând, „cerul' la care facem referință este analogic 
sufletului uman. Această trăsătură a principiului cerului este, 
poate, cea mai puternică dintre cele trei determinațţii, deoarece, 


"Cf. Ettienne Gilson, Le sources greco-arabes de l'augus-tinisme avicennisante, în Archives d'Histoire doctrinale 
et litteraire du Moyen Age, Paris, 1929-1930, pp. 115 sqq. 
pei de exemplu, Albertus Magnus, Despre cincisprezece probleme, cap. 10, sau Sfântul Toma din Aquino, 
Summa contra Gentiles, |, 65 etc. 
“Cf. Aristotel, Metafizică, 1050b-1051a. 
“of. pentru tratatele De mundi aeternitate şi pentru o descriere a polemicii, Despre eternitatea lumii, 
fragmente sau tratate, ediţie bilingvă, Editura IRI, Bucureşti, 1999. 

32 


aşa cum vom încerca să argumentăm, ea provine din două tradiții 
diferite pe care le-a dezvoltat „peripatetismul' secolului al XIII-lea 
şi în special cel al lui Albert (dar şi cel al averroismului latin al lui 
Siger din Brabant, şi deopotrivă tomismul, deşi acesta a formulat 
în cele din urmă serioase rezerve față de această analogie). 
Analogia dintre suflet şi cer provine, pe de o parte, din soluția lui 
Averroes la dificultăţile tratatului Despre suflet al lui Aristotel şi, 
pe de altă parte, din ierarhia inteligenţei şi a sufletului din Liber 
de causis, tratat atribuit până în anul 1268 lui Aristotel, fiind de 
fapt o parafrază arabă din secolul al IX-lea la Elementele de 
teologie ale lui Proclos!. Şi această a treia caracteristică a 
principiului a născut una dintre cele mai importante discuţii ale 
secolului al XIII-lea, privind ideea formulată de Averroes, că 
intelectul este unic pentru toți oamenii?. 

Evident, acest „principiu al cerului" nu putea fi decât străin şi 
contrar teologiei creştine scolastice, care a reacționat foarte divers 
la el: de la acceptarea entuziastă a lui la Albert cel Mare, care şi-a 
construit teologia urmând cu prudență implicaţiile acestui 
principiu, până la refuzul lui parțial la Sfântul Bonaventura şi la 
cenzura celebră a celor 219 propoziţii pariziene a episcopului 
Etienne Tempier de la 1 decembrie 1277, în care se găsesc 
ilustrate implicaţiile acestui principiu”. 

Analogia dintre suflet şi cer poate fi considerată punctul de 
pornire în înțelegerea temei destinului la Albert. Pentru a o 
ilustra, trebuie să evocăm mai întâi dificultățile noeticii 
aristotelice. Se ştie faptul că Aristotel concepe sufletul că „actul 
prim al corpului natural dotat cu organe", iar paradoxul principal 
al teoriei intelectului aristotelic constă în faptul că, deşi aparţine 
sufletului definit astfel, el este totuşi lipsit de un organ corporal. 
Aristotel pare să trateze, însă, mai degrabă ca pe un avantaj al 
intelectului această „puritate" a lui, arătând faptul că fără ea el 
nu ar putea cunoaşte niciodată nimic6. De aceea el concepe actul 
înțelegerii prin analogie cu principiul realizării oricărei ființări 
prin actualizarea unei posibilități, astfel încât principiile naturii 


Icf., pentru lămuriri suplimentare privind textul, istoria lui, filiaţiile de idei conținute în el: Liber de causis, ediție 
bilingvă, note şi comentarii de A. Baumgarten, în curs de apariţie la Editura Univers Enciclopedic. 

ZER, pentru tratatele De unitate intellectus şi pentru descrierea polemicii, Despre unitatea intelectului, 
fragmente sau tratate, ediţie bilingvă, Editura IRI, Bucureşti, 2000. 

“Cf. de exemplu, Depu, 1, tr. 1, cap. 8, pe care îl vom analiza în cele de mai jos. 

“Pentru textul bilingv al propoziţiilor cenzurate, cf. DAM, pp. 198-229. 

“Cf. Aristotel, Despre suflet, ÎI, 412b 3-5. 

cf. Aristotel, Despre suflet, III, cap. 4,429a 20-25. 


sunt analogice principiilor intelectului!. Consecința este distincția 
între un intelect posibil (deosebit de cel pasiv şi muritor, 
corespondent imaginației?) şi unul activ, astfel încât ambele sunt 
nemuritoare, dar nu pot cunoaşte nimic în afara imaginației şi a 
predicaţiei (analogică raportului dintre materie şi formă). 
Problemele care au intervenit în tradiția peripatetică au fost, în 
acest moment, de ordinul gradului de realitate al intelectului, în 
afară de faptul că Aristotel îl declară analogic elementelor cereşti, 
divin şi provenind în viețuitor „din afară'?, tăcerea se aşterne 
asupra acestei doctrine, oferind o libertate speculativă 
considerabilă comentatorilor. Dintre aceştia, Averroes formulează 
o explicaţie simplă asupra dificultăţilor tratatului Despre suflet: 
intelectul posibil (numit de el, după Alexandru din Afrodisia, 
material, adică având funcţia materiei) este „un al patrulea gen al 
ființei's, alături de formă, materie şi compusul lor6, adică este 
principiul lor inteligibil de organizare, la care omul are acces prin 
conjuncție (coniunctio sau copulațio). El este impersonal, însă 
folosirea lui înseamnă simultan individuarea lui”. Omul este, în 
acest sens, o individuare graduală a intelectului, în măsura în 
care el s-a înstăpânit asupra acestui intelect. 

Uzând de această interpretare, Averroes este de părere că 


există o analogie între suflet şi cer, dovedită de faptul că omul 
care nu vede cerul are percepţia trecerii timpului, deoarece atât 
sufletul lui, cât şi cerul, sunt măsura raportului dintre anterior şi 
posterior8. Această analogie între suflet şi cer îi conferă lui 
Averroes chiar puterea unui principiu de interpretare a unui 
dificil pasaj aristotelic. lată cuvintele lui Averroes: 


Et nisi esset hoc genus entium quod scivimus în scientia 
animae, non possemus intelligere multitudinem în rebus ah 
stractis; quemadmodum, nisi sciremus hac naturam intellectus, 


“cf, Aristotel, Despre suflet, III, cap. 5, 430a 10-12. 
"Cf. Aristotel, Despre suflet, III, cap. 5,430a 23-25. Pentru deosebirea dintre intelectul posibil şi cel pasiv, cf. 
Averroes, Comentariul Mare la tratatul Despre suflet, comm. 20 la cartea a-lll-a, în DUI, p. 85 şi p. 89. 
“Pentru expunerea amplă a dificultăţilor tratatului aristotelic şi a principalelor comentarii antice şi modeme, cf. 
DUI, pp. 285 ssq. 
‘cf. Aristotel, Despre generarea animalelor, Il, 2, 736b 27-737a 1, tradus în DAM, p. 37. 
5 cf. Averroes, Comentariul Mare la tratatul Despre suflet, comm. 5 la cartea a lila, în DUI, pp. 74-75. 
“Urmând definiţia aristotelică, acestea trei reprezentau genurile ființei (cf. Despre suflet, Îl, 412a 3 sau 
Metafizică, 10433). 
"Cf. Averroes, Comentariul Mare la tratatul Despre suflet, comm. 20 la cartea a III-a, în DUI, pp. 90-91. 
Bcf. Averroes, Comentariul la Fizică, IV, comm. 98, citat în DUI, p. 70. 

non possemus intelligere quod virtutes moventes abstractae debent 
esse intellectus. Et hoc lat uit multos modernos, adeo quod 
negaverunt illud, quod dicit Aristoteles în tractam sui libri, quod 
necesse est ut formae abstractae moventes corpora coelestia sunt 
secundum numerum corporum coelestium. Et ideo scire de anima 
necessarium est în sciendo primam philosophiam (Averroes, 
Commentarium magnum..., comm. 5). 

lar dacă nu ar exista acest gen de ființe pe care noi le 
cunoaştem prin ştiinţa despre suflet, nu am putea înțelege 
multiplul în cazul lucrurilor abstracte; oarecum, de nu am 
cunoaşte această natură a intelectului, nu am putea înțelege că 
virtuțile abstracte care pun în mişcare trebuie să țină de intelect. 
Acest lucru a scăpat multor moderni, care apoi au negat ceea ce 
spune Aristotel în tratatul său <Metafizică, XI>, că este necesar ca 
formele abstracte care pun în mişcare corpurile cereşti să fie 
corespunzătoare numărului corpurilor cereşti. Acest lucru arată 
că ştiinţa sufletului este necesară filosofiei prime. 

Sensul acestui text se bazează exclusiv pe principiul analogiei 
dintre suflet şi cer şi poate oferi o explicaţie celebrei sciziuni a 
ştiinţei despre suflet. 

Cu enunţul acestei rupturi începea tratatul Despre suflet al 
lui Aristotel, în care filosoful spusese că studiul facultăţilor 
sufletului angajate în materie revine fizicii, iar cel al formelor 
neangajate corporal (Le. Intelectul) revine metafizicii!. Soluţia lui 
Averroes: ruptura din ştiinţa despre suflet este analogică 
„rupturii dintre sublunar şi celest, astfel încât studiul 
intelectului revine metafizicii, atunci când ea se ocupă de 
numărul inteligențelor separate de materie. Să reținem faptul că, 
alături de stabilirea analogiei averroiste, filosoful arab a predicat 
şi suprema fericire a omului în această viață ca fiind legată de 
unitatea lui cu intelectul unic manifest şi în mişcările cerului, 
astfel încât această unitate nu se poate obține decât prin 
practicarea filosofiei2. 

Alături de această sursă, Albert cel Mare dispunea de încă 
una pentru a putea gândi analogia dintre suflet şi cer, şi anume 


1Cf. Aristotel, Despre suflet, 1,403a 26-28 şi 403b 15-16. 
2 Cf. Averroes, Liber de felicitate său Liber de substantia orbis. Posteritatea acestei idei a fost imensă în secolul 
al XIII-lea: ea apare şi în tratatul lui Albert Despre destin, şi este una dintre ideile fundamentale ale eticii 
averroismului latin (cf., de exemplu, ediţia lui Martin Grabmann, Die Opuscula de Summo Bono sive de vita 
philosophi und De somniis des Boetius von Dacien, în Archives d'histoire doctrinale et litteraire du Moyen Age, 
VI (1932), pp. 287-317). 

Liber de causis. El atribuia acest tratat cel puţin parțial lui 
Aristotel!, în perioada redactării tratatului Despre destin?. Din 
acest tratat, Albert putea reţine cel puţin două formule. Prima 
dintre ele susține că treptele ierarhice sunt convertibile în funcții 
ale sufletului’, de unde este limpede faptul că descendența 
sufletului uman are loc din ierarhiile cereşti, iar cea de-a doua 
formulă este aceea prin care „sufletul este instrumentul 
inteligentei", dată fiind poziția superioară în ierarhie a inteligenţei 
față de suflet. Prin însuflețire, sufletul, înțeles ca principiu, are ca 
misiune mişcarea stelelors, iar de aici rezultă argumentul cel mai 
important al lui Albert de salvare a determinismului astral 
simultan cu liberul arbitru al omului: dacă inteligența e mai 
presus de suflet, tot aşa determinismul astral vizează lumea 
corporală sublunară, dar mai puţin intelectul uman, care este, 
aşa cum spusese Aristotel, lipsit de organ corporal. Acelaşi 
argument, important pentru neoplatonismul dominicanilor, a 
reapărut şi în Summa contra Gentiles a Sfântului Toma din 
Aquino”. 

Albert cel Mare preia această schemă şi, în comentariul său 
la Liber de causis, monumentalul tratat De causis etprocessu 
universitatis, dedică un capitol statutului ontologic al inteligenței: 
„De quaestione utrum caelum movetur ab anima vel a natura vel 


"Mat precis, Albert era de părere că cele 32 de propoziţii principale ale tratatului ar fi ale lui Aristotel, Avicenna, 
Alfarabi, iar restul comentariilor ar aparţine lui David ludaeus, care ar fi şi compilat textul (cf. Depu. Îi, tr. 1, ed. 
Fauser (1993), p. 59, r.9-15). 
“Este posibil ca textul să fie destul de timpuriu, în orice caz, înainte de 1256, anul disputei de la Anagni, când 
Albert redactează tratatul său De unitate intellectus contra Averroem, când apare deja o anumită rezervă faţă 
de tezele lui Averroes a lui Albert (cf. Albert, Defato, ed. Paul Simon, Prolegomena, în Opera omnia, ed. 
Aschendorf, 1975, vol. XVII-b). 
“Cf. Liber de causis, propoziţia 27: „Orice suflet nobil deţine trei operaţii, căci dintre operaţiile sale fac parte 
însufleţirea, înţelegerea şi operaţia divină", în care însufleţirea este funcţia propriei sale naturi, înţelegerea este 
funcţia corespondentă inteligenţei, iar cea divină corespunde vârfului ierarhiei. 
“Cf. Liber de causis, propoziţia 33: Aşadar, după ce cauză primă a creat fiinţa sufletului l-a statornicit ca 
instrument al inteligenţei" (pentru ocurenţa lui instrumentum şi alternanţa lui cu stramentum, cf. nota 10 de la 
tratatul Despre destin al lui Albert). 
“Cf. Liber de causis, propoziţia 30. 
“Cf. Despre cincisprezece probleme, 4, în DUI, pp. 112-113. 
"Cf. Sfântul Toma din Aquino, Summa contra Gentiles, III, cap. 84: „Anima autem nostra, secundum quod 
intelligit, unitur substantiis intellectualibus, quae sunt superiores ordine naturae corporibus coelestibus. 
Nonpotest enim anima nostra intelligere nisi secundum quod lumen intellectuale sortitur. Impossihile est ergo 
intellectualis operaţio directe motibus coelestibus subdatur”. - „Dar sufletul nostru, după cum înţelege, se 
uneşte cu substanţele intelectuale, care sunt superioare în ordinea naturii corpurilor celeste. Căci nu poate 
sufletul nostru să înţeleagă decât în măsura în care se distribuie lumina intelectuală. Aşadar, este imposibil ca 
operaţia intelectuală să se supună în mod direct mişcărilor celeste." 

ab intelligentiae". Diferite variante ale identificării mobilului 
celest revin în acest valoros text tradiţiilor istoriei filosofiei pe care 
Albert le cunoştea: vechii peripateticieni (Anaxagoras) credeau că 
mişcarea este naturală, asemeni epicureilor, apoi Alexandru din 
Afrodisia, Algazel şi Avicenna au crezut că mişcarea ţine de 
facultățile sufletului (dorinţă şi imaginație), pe când tradiția arabă 
averroistă susține că mişcarea cerului are loc grație mişcărilor 
inteligenței. Este inutil să sesizăm incorectitudinea istorică (teza 
mişcării circulare perfecte care este manifestarea mişcărilor 
inteligenței provine din Timaios, 34a); dimpotrivă, atribuirea 
acestei teze tradiției averroiste conferă legitimitate punerii pe 
acelaşi plan a celor două surse a analogiei dintre suflet şi cer 
invocate mai sus, adică Averroes şi Liber de causis. Concluzia lui 
Albert la întrebarea invocată poate lămuri de ce tratatul Despre 
destin îşi dispută subiectul în termenii analizei efectelor cereşti: 

Haas opiniones et opinionum rationes non determinamus quid 
quilibet eligat, lectoris judicio relinquentes. Hoc solum habetur pro 
constanți quod inter intelligentiam et caelum aliquid est sive ut 
anima sive ut natura, quo caelum particeps efficitur bonitatis in se 
ab intelligentia defluentis (cf. Dcpu, ed. Fauser, p. 55, r. 56-61). 

Nu decidem noi ce anume să se aleagă între aceste opinii şi 
argumente ale opiniilor, ci lăsăm în seama cititorului acest fapt. 
Păstrăm însă ca pe ceva neschimbat faptul că între inteligență şi 
cer există ceva de genul sufletului său al naturii, prin 
participarea la care cerul se umple de bunătatea al cărei flux 
provine din partea inteligenței. 

Am folosit în traducerea de mai sus termenul, flux" (urmând 
familia lexicală a cuvântului „defluentis") deoarece termenul ar 
putea să ne furnizeze un ultim concept în înțelegerea temei 
destinului la Albert cel Mare, după „principiul cerului" şi analogia 
dintre suflet şi cer. Din acest punct de vedere, opera lui Albert a 
fost un teren de întâlnire între emanatismul neoplatonician din 
Liber de causis şi teologia creştină. În această ordine, Albert a 
furnizat un concept propriu al participației unei trepte ierarhice 
inferioare la una superioară, care ar putea deveni pentru noi al 
treilea instrument în înțelegerea temei destinului, după 
„principiul cerului" şi analogia dintre suflet şi cer. Acest concept 
poartă numele de univocitate analogică şi este descris de Albert în 


Icf. Albert cel Mare, Dcpu, |, tr. 4, cap. 7. 


Super Dyonisium De nominibus divinis! şi în De causis et processu 
universitatis, I, tr. 4. În cea din urmă lucrare, dedicată efectiv 
acestei teme, Albert distinge între două forme posibile ale 
emanației, numite de el prin verbele fluere şi influere?. El defineşte 
sensul lui fluere prin transmiterea unui conţinut între două forme 
comune, în vreme ce influere înseamnă realizarea efectivă a unei 
forme actualizate într-o posibilitate, şi preferă ultima dintre ele 
pentru a desemna conceptul univocității analogice: 

Non enim fluit nisi id quod unius formae est în fluente et in 
eoquofit fluxus. Sicut rivus eiusdem formae est cum fonte [...) 
Similiter non idem est fluere quod univoce causare. (...) Ex has 
patet quod fluxus est simpliciter emanatia formae a primo fonte, qui 
omnium formarum est fons et origo. Propter quod Plato taiem 
originem vocavit datorem formarum. 

Influere autem est fluxum talem alicul receptibili immitere 
(ibidem, p. 44, r. 5-6). Şi quaeritur vero, cum dicitur influere, în quo 
sil continentia importata per praepositionem, dicendum quod în 
possibilitate rei cui fit influxus (r. 37-39). Ex hoc patet, quod omne 
cui influitur, secundum ipsum influxum simplicius est et nobilius et 
verius est în influente quatn in seipso (p. 45, r. 1-3). 

Nu există flux decât între cel care are aceeaşi formă cu cel 
căruia îi conferă fluxul, tot aşa cum râul are aceeaşi formă cu 
izvorul (...). Nu este acelaşi lucru „fluere” a cauza în mod univoc. 
(...) De aici rezultă că fluxul este în sine emanaţia unei forme de 
la sursa primă, care este izvorul şi originea tuturor formelor. Din 
acest motiv, Platon a numit o asemenea origine Dătătorul 
formelor. (Dcpu, ed. Fauser, p. 42, r. 37-p.43,r.4.) 

influere" înseamnă acordarea fluxului unui receptor (...). Dar 
dacă se cercetează care este semnificația adusă de prepoziţie, 
atunci când se spune „influere”, trebuie spus că ea constă în 
posibilitatea lucrului în favoarea căruia se face fluxul. (...) De aici 
rezultă că orice lucru care primeşte un flux se regăseşte în mod 
mai simplu şi mai nobil potrivit influxului în cel de la care îl 
primeşte decât în sine însuşi. 

Distincția dintre cele două concepte se referă la faptul că a) 
prin fluere Albert înțelege raportarea unei realități inferioare la 


Icf., alături de textele acestui comentariu, lucrarea fundamentală a lui Francis Ruello, Les nom divins et leurs 
raisons selon Albert le Grand - commentateur du De divinis nominibus, ed. J. Vrin, Paris, 1963, şi capitolul IV (La 
metaphysique du flux) din Alain de Liberă, Albert le Graml et la philosophie, cd. J.Vrin, Paris, 1990, pp. 117 sqq. 
“Verbele au directă legătură lexicală cu termenul influenția, care traducea în Liber de causis conceptul 
emanației neoplatoniciene (cf. Liber de causis, propoziţiile 1,17,18 etc.) 

una superioară printr-o formă comună (iar această schemă îşi are 
originea în conceptul creației, înțeles ca acordare a formelor unei 
materii predate, de origine avicenniană); b) iar prin influere - 
acordarea existenței unei realități capabile să o primească, 
potrivit capacităţii aceleia de primire. Preferând cea de-a doua 
schemă explicativă, Albert instituie sensul univocității analogice. 
Aşa cum susține Alain de Liberal, această univocitate se referă la 
faptul că una şi aceeaşi realitate (de unde, univocitatea) se 
distribuie mai multor termeni în mod plural, conform capacității 
lor de receptare (de unde analogia receptorilor)?. Dar ideea 
participării celor inferioare la realitățile superioare după regula 
quantum potest nu este nouă la Albert cel Mare, ci ea provine din 
Timaios-ul platonician’ şi din Despre suflet al lui Aristotel, unde 
era specificată ideea participării lucrurilor temporale la eternitate 
şi divinitate după măsura capacităţii lor de participare. Albert a 
putut însă prelua această idee direct din Liber de causis, 
propoziția 1795, unde ideea participaţiei quantum potest era 
folosită chiar ca explicaţie a trecerii de la unitate la multiplicitatea 
realităților derivate din ea. 

În plus, un amănunt important: corelativul logic al 
participației quantum potest este faptul că orice realitate 
superioară din care provine o influenţia conţine în ea în sens 
superior realitatea inferioară căreia îi oferă influența. Ideea 
provenea din Elementele de teologie ale lui Proclos, propoziţia 18, 
şi se regăseau într-o oarecare formă în Liber de causis, propoziția 
103. Este puţin probabil că Albert să fi cunoscut textul lui 
Proclos (se ştie că faptul că Guillaume din Moerbeke a tradus 
textul abia în mai-iunie 1268 şi 1-a oferit Sfântului Toma, înainte 
ca acesta din urmă să îşi compună propriul comentariu la De 
causis). 

lată cele două propoziții6: 

Elem. de teologie, propoziția 18: „Omne derivans esse aliis 
ipsum prime est hoc quod tradit recipientibus derivationibus". - 


"Cf. Alain de Liberă, op. Cit., p. 99. 
Ko) analogie simplă ar fi distribuit mai mulţi termeni mai multora, iar o univocitate simplă ar fi distribuit acelaşi 
termen în acelaşi fel mai multor termeni. 
“Cf. Platon, Timaios, 38c. 
‘cf. Aristotel, Despre suflet, 415b 3-4. 
“Cf. nota 33 la tratatul Despre destin al lui Albert, în acest volum, pentru textul propoziției din De causis. 
“Oferim propoziţia nr. 18 din Elementele de teologie după traducerea lui Moerbeke în limba latină, cf. Produs 
latinus, ed. Boese, Centre de Wulf Mansion, Leuven University Press, 1987, p. 12, citat după Alain de Libera, op. 
Cit. P. 167. 

„Orice realitate din care se derivă ființa altora este în sens prim 
ceea ce oferă ca derivații receptorilor săi." 

Liber de causis, propoziția 103: „Primorum omnium quaedam 
sunt în quibusdam per modum quo licet ut sit unum eorum în alio". 
- „intre toate cele prime, unele se află în celelalte în modul în care 
este posibil ca unul să se afle în celălalt." 

Pasajele ne sugerează faptul că, o dată adoptate aceste teze 
de către Albert (fapt dovedit de argumentul 4 din articolul 1 al 
tratatului Despre destin) gânditorul dominican folosea o 
arhitectură conceptuală în care problema destinului depindea de 
trei mari presupoziții care îi ghidează concluziile tratatului de 
față: a) există o guvernare celestă a celor sublunare, intermediară 
între lume şi Dumnezeu, care determină astral destinul 
realităților corporale (acesta este aspectul sub care regăsim aici 
„principiul cerului" şi tema cauzalității univoce, în măsura în care 
ierarhia existenței face ca fiecare treaptă să fie conținută în cea 
superioară într-un mod mai nobil decât în sine însăşi); b) există o 
analogie între suflet şi cer care conferă un act comun inteligenţei 
celeste şi celei umane, superioare mişcării astrelor, astfel încât 
această din urmă mişcare poate deveni cel mult un semn al 
mişcărilor inteligenţei, dar nu un determinant al ei; c) participaţia 
la ordinea destinală a astrelor poate avea loc, dar nu numai că 
astrele nu impun o necesitate lucrurilor, ci dimpotrivă, 
capacitatea imperfectă de participare a lucrurilor la ele face ca 
lumea sublunară să nu se ridice întotdeauna la demnitatea de „a 
avea un destin”. 

La aceste trei presupoziții provenite din tradiția greco-arabă 
moştenită de Albert se adaugă o a patra, moştenită de la Boetius: 
d) distincţia între providenţță şi rațiune, în sensul în care 
„Providența este însăşi acea rațiune divină care, ca principiu 
suprem şi universal, orânduieşte totul, pe când destinul este 
ordinea care tronează în fenomene, în mişcarea lor, şi cu ajutorul 
căreia providenta le înlănțuie, dându-le fiecăreia un loc anumit. 

Se poate observa, cel puţin din tezele prezentate în aceste 
rânduri, că definiția lui Boetius nu aduce nimic nou în datele 
problemei, în afară de faptul că destinul, ca implicaţie a 
„principiului cerului" asupra lumii sublunare, este expresia 
mobilă a providenţei absolute a lui Dumnezeu. Este, în fine, 
posibil ca acest din urmă argument să îi slujească lui Albert cel 


"Cf. Boetius, De consolatione philosophiae, IV, proza 6, trad. de David Popescu (Editura Institutului Biblic, 
Bucureşti, 1992). 

Mare drept punct de echilibru al explicaţiei destinului prin teorii 
de sursă peripatetică şi neoplatoniciană într-un mediu creştin. Să 
cercetăm însă primele trei teorii, aşa cum apar în Despre destin şi 
aşa cum ar putea ele să explice, în opinia noastră, sensul 
tratatului prezent. 

Mai întâi, guvernarea lumii sublunare prin mişcările cerului 
conferă cadrul discuţiei. Albert admite această cauzalitate, la fel 
ca şi Sfântul Toma din Aquino!. Albert nu discută niciodată dacă 
există o sau nu o asemenea cauzalitate. El admite de la început 
faptul că „cele superioare le informează, le conțin şi le mişcă pe 
cele inferioare" (art. 1,4). Albert cel Mare se întreabă mai degrabă 
dacă raportul cer/pământ este asimilabil celui dintre cauză şi 
efect sau este, mai curând, asemănător raportului dintre 
semnificant şi semnificat: alegând ultima variantă (art. 4, soluție), 
cerul devine un spaţiu în care silogistica are loc numai în 
raporturile intrinseci ale cerului, dar în care raportul cu lumea 
sublunară este exclusiv hermeneutic. În acest raport simbolic al 
cerului cu pământul, Albert aduce însă o restricție a cunoaşterii 
principiului: arta interpretării semnelor cereşti nu dezvăluie 
destinul în sensul unui sistem infailibil de predicții, ci 
cunoaşterea lui tematizează mai degrabă proximitatea originii 
care dă sens devenirii. Această origine nu se dezvăluie pe sine 
altminteri decât prin propriile evenimente, fie ele celeste sau 
sublunare. Ori, evenimentele celeste sunt imagini vizibile ale 
măsurii evenimentelor sublunare, ceea ce înseamnă că măsura 
originară a destinului este incomprehensibilă, datorită faptului că 
ea este condiția prealabilă a oricărei comprehensiuni: „ora 
începutului tuturor orelor este ora căderii seminței în matrice. Dar 
acest lucru nu ne este dat spre cunoaştere"!. Ideea că primul 
moment al unei mişcări este inaccesibil în sens absolut 
întotdeauna, chiar dacă poate fi cunoscut în mod derivat prin 
unul dintre mobilurile sale posterioare, a fost un principiu deja 
enunțat de Aristotel în raport cu perceperea evenimentelor şi cu 
esența devenirii atât în Fizică cât şi în Metafizica?. Acest principiu 
al ascunderii temeiului în propriul întemeiat devine la Albert o 
clarificare a modului în care putem cunoaşte destinul: dacă el 
este originea ordinii evenimentelor vieţii, îl putem vedea numai 
prin evenimentul însuşi. Este ca şi cum, într-o altă formulare 


Icf, Sfântul Toma din Aquino, Summa Theologica, la, q. 115, art. 3, ad resp. Dicendum. 
Ke Fizică, 236a şi Metafizică, 1048b, împreună cu demonstraţia acestui principiu prin teza anteriorităţii actului 
faţă de potentă. 

posibilă, am spune că înțelegerea destinului survine atunci când 
el s-a şi întâmplat. Altfel spus, cerul nu influențează pământul, 
deşi devenirea este actul lor comun, în al doilea rând, analogia 
dintre suflet şi cer. Există trei teme importante ale tratatului care 
se sprijină pe această analogie: tema libertăţii inteligenţei (ale 
cărei raționamente şi decizii nu sunt impuse de astre, ci invers, 
ele sunt ilustrate de poziţiile astrelor, apoi „exemplul gemenilor", 
în care tema persoanei este gândită prin analogia dintre suflet şi 
cer şi, în fine, tema fericirii intelectuale. Mai întâi, libertatea 
inteligenței provine din faptul că inteligența universală (anima 
nobilis, cum este numită în De causis et processu universitatis de 
Alberti după Liber de causis, cap. 3) este mai presus de cerul 
sensibil care guvernează lumea sublunară: prin urmare, 
inteligența şi, implicit, voinţa, nu sunt supuse efectului stelelor?, 
în acest sens, sufletul este un „instrument al inteligenței”, în 
măsura în care şi cerul planetelor este acelaşi instrument, în altă 
ipostază, deoarece sufletul este o „imagine a hum. În al doilea 
sens, „exemplul gemenilor”; într-o formulare liberă, el este un 
contraargument la adresa determinismului astral, prin care se 
spune că, dacă dispoziția celestă din clipa naşterii contează, este 
necesar ca doi gemeni să aibă acelaşi destin. Exemplul a fost 
formulat deja de Cicero, conservat într-un fragment citat de 
Sfântul Augustin al tratatului Despre destin compus de oratorul 
romant. Replica lui Albert se bazează pe tradiționala analogie 
dintre suflet şi cer, invizibilă în textul tratatului. Această replică 
ar putea fi reformulată astfel: în şirul persoanelor nu poate exista 
dublul, deoarece centrul inimii reia analogic centrul lumii (în 
virtutea ideii că sufletul este imagine a universului). Din acest 
motiv, legătura fiecărei inimi cu centrul lumii ţine de un mod, 
inexplicit aici, al raportului dintre unu şi multiplu, în care 
multiplul nu înseamnă repetiţia monotonă a unului. Este evident 
că această idee are legătură cu interpretările date de Averroes 
tratatului Despre suflet al lui Aristotel, privind mai ales unicitatea 


eg Dcpu, ÎI, tr. 1, cap. 11, ed Fauser, p. 74, r. 32-34. 
JC Despre destin, art. 2 ad. Sol.: „mişcarea cerească are o dublă virtute: pe de o parte, precum este mişcarea 
corpului proiectat pe o orbită, şi în felul acesta mişcă corpurile, iar pe de altă parte, după cum se prezintă ca 
instrument al inteligenţei". Acelaşi argument se regăseşte în Despre cincisprezece probleme, cap. 4, unde aflăm 
că „sufletul este o imagine a lumii" astfel încât inteligenţa este suprapusă cerului. 
“Cf. nota de mai sus. 
‘cf. Cicero, Despre destin, ediţie bilingvă, studiu introductiv, traducere, note şi comentarii de Mihaela 
Paraschiv, 
Editura Polirom, 2000, pp. 104-105. Exemplul este luat din Augustin, Despre cetatea lui Dumnezeu, V, 2. 

intelectului posibil pentru toţi oamenii, care se multiplică după 
acțiunea fiecăruia, precum şi cu exemplul aceluiaşi filosof arab 
cu cel care nu vede cerul dar percepe trecerea timpului, citat de 
noi 

Mai sus. Transpus în termenii lui Albert, aceste lucruri este: 
destinul este individuare a sufletului prin propria experienţă. 
Esenţa sufletului nu poate fi gândită, în acest caz, ca o realitate 
dată individual şi deosebită substanţial de un altul, ci destinul 
sufletului îi conferă acestuia individualitate. Departe de a fi lanţ 
al constrângerilor, destinul este în acest sens unicul mod al 
libertăţii. 

Mai mult, Albert pare să sugereze faptul că această libertate a 
destinului ar putea fi atinsă prin activitatea supremă a sufletului, 
corespondentă inteligenţei. Trimiterea din articolul V, 5 la 
Averroes şi la tema alipirii intelectului de inteligența celestă ca 
fericire supremă a omului oferă o dublă lămurire. Mai întâi, 
adeziunea teoretică totală a lui Albert la ideea că activitatea 
intelectuală conferă cu adevărat destin celui care ființează într-un 
orizont guvernat de inteligenţă; iar în al doilea rând, reținerea lui 
Albert în fața ideii averroiste că intelectul uman şi cel celest ar 
avea un act comun. 

În al treilea rând, teza participării quantum potest a lucrurilor 
individuale la destin. Pe de o parte, evenimentele cerului dictează 
evenimentele lumii sublunare. Pe de altă parte, cele generabile şi 
coruptibile receptează aceste imperative „potrivit putinței celui care 
primeşte" (art. 2, ad sol, 21), situaţie ilustrată de Albert cu 
exemplul aristotelic al construcțiilor din Lesbos, unde regulile 
construcției se refac după materialul disponibil. Această temă 
confirmă cele expuse până acum, în sensul că destinul este 
dezvăluire unică a evenimentului în act. Insă Albert spune mult 
mai mult în soluția la articolul al II-lea: datorită schemei 
participației quantum potest, destinul este un nou gen al ființei, 
alături de ființa necesară şi ființa posibilă: „o atare formă este 
intermediară între necesar şi posibil”. Cum este cu putință aşa 


1Reţinerea lui Albert provine mai degrabă din cerinţe dogmatice decât logice, întrucât creştinismul nu putea 
accepta ideea unui intelect unic pentru toţi oamenii, cu o existenţă celestă, la care participă mai cu seamă cei 
care se ocupă cu activităţile intelectuale. Însă nici disputa „de la Anagni" (rezumată în tratatul De unitate 
intellectus) în 1263, nici tratatul Despre unitatea intelectului contra averroiştilor scris de Sfântul Toma în 1270 
nu conţine argumente care să probeze posibilitatea de a gândi un intelect separat pentru fiecare persoană şi 
totodată nemuritor, folosind pentru aceasta datele tratatului Despre suflet al lui Aristotel (pentru descrierea 
argumentelor cu care susţinem această teză, cf. studiul nostru, publicat în DUI, pp. 279 sqq.). 

ceva? Cu acest pasaj, ne aflăm în proximitatea sensului acestui 
tratat: destinul nu este cauza impersonală a actelor noastre, (deşi 
este „ceva ce ține de cauză”, spune ultimul articol al tratatului) şi 
nu este nici expresia propriei noastre voințe: este o realitate 
intermediară constituită între lume şi sine. Am putea spune, este 
modul albertian al exprimării faptului de a fi în lume, care 
defineşte spaţiul în care evenimentele experienței mundane 
constituie şi individuează subiectivitatea. Soluţia unei libertăți 
conferite de mecanică speculativă a cerului inteligibil nu trebuie 
să uimească în contextul disputelor secolului al XIII-lea. Cenzura 
celor 219 propoziţii întreprinsă de episcopul Tempier la 1277 a 
avut ca punct central efortul de a elimina din temele filosofiei 
cerul lui Albert, intermediar între Dumnezeu şi lume, analogic 
sufletului uman şi câmp semnificant al destinului. Reuşita a fost 
remarcabilă atât prin câştigul ei, cât şi prin propriile eşecuri. 
Căderea „principiului cerului” a antrenat cu sine nominalismul 
secolului al XIV-lea (pentru care universalul nu mai putea avea o 
existență celestă), mistica renană (pentru care unirea intelectului 
cu motorul ceresc a fost substituită de unirea ekhartiană a 
sufletului cu Dumnezeu) sau revoluția cosmologică a secolelor 
următoare (pentru care absența principiului cerului deschidea 
drumul unităţii de natură a planetelor cu lumea celor generabile 
şi coruptibile). 

Insă condamnarea acestui principiu al tradiției peripatetice 
nu putea surprinde şi nici nu putea compromite aspectul cel mai 
important al „principiului cerului" pe care se întemeiază şi sensul 
tratatului Despre destin. Cerul lui Albert cel Mare este inteligența 
ca motor al universului, care conţine, informează şi pune în 
mişcare totul, dezirabilă prin actul ei comun cu intelectul omului, 
deşi rămâne în sine de neatins printr-un eveniment al gândirii, 
pentru că el este condiția prealabilă absolută a oricărui 
eveniment, fie el şi noetic. Din acest motiv, nimic nu poate răpi 
filosofiei meditaţia asupra temei originii cu valoare 
transcendentală, ca realitate care face posibilă orice actualizare 
individuală şi care se actualizează o dată cu ea. Ipostaziată aici în 
tema cerului şi a destinului de Albert, tema se poate actualiza 
sub orice nume, graţie propriului regim: ea poate deveni eu 
transcendental, intelect posibil, principiu al destinului său cer 
inteligibil. Faptul că tema în discuţie presupune caracterul 
inaccesibil în sine al obiectului său, care poate fi recunoscut ca 
transcendental, ca intelect posibil, ca principiu al destinului său 
ca un cer inteligibil l-a făcut pe Averroes, marele maestru 

indirect al lui Albert, să susțină în Comentariul Mare la Despre 
suflet că filosofia nu se va sfârşi niciodată, de vreme ce ea este 
înțelegerea prezenţei transcendentalului în această lume, într-o 
parte sau în alta a lumii, acolo unde posibilitatea receptorului ei îi 
permite realizarea. Sau, în termenii filosofului arab: „în 
consecință, s-ar putea că filosofia să existe întotdeauna în cea mai 
mare parte a lumii, aşa cum omul exista graţie omului, iar calul 
grație calului. Şi astfel, potrivit cu acest mod, intelectul teoretic nu 
este nici generabil şi nici coruptibil"!. 


Alexander Baumgarten 


“ef. Averroes, Commentarium Magnum în Aristotelis De anima lihros, recensuit F. Stuart Crawford, Cambridge, 
Massachussets, 1953, p. 409. 

